
লেখকর আর আর লেরিক 


চক্রবৃদ্ধি (নাটক) 
লেহাও ফুলগরে 
এলার খুৎ্তল 
প্রুবপদ 
মেরাক সেরাক 
কণ্ঠগিরো (নাটক) 
পুংলল 
মেইকেই (নাটক) 
বিরহী যক্ষর এলাহান 
জিনজিনি 
পৌরেই (সম্পাদিত) 
মেয়েক মেঠেল ১ম ভাগ সেম্পাদিত) 
রস বিলাস 
চিকংলেই 
সিকাডেইনি 
বিষুপপরিয়া মণিপুরী ছন্দ পরিচয় 
আহির পানির পথগ 
ফিরাল 


ধনঞ্জয় রাজকুমার লেরিক 


রুবাইয়ৎই-ওমর খৈয়াম 
ডিগল আতহানল মোরে 
মিকুপর চেরি ফুল 
হপনর বায়ান 
কিমে য়া আহৎইকাইতাপি 
লক্ষ্মী গিথানক (নাটক) 
ভিক্ষা দেনে এরে আহিগিতৌ 
কুরৌ আহান রবীন্দ্রনাথ 


১৯৯৮ এহত 2000 পেয়া ইকরা এতা ত্রিপুরা চে-ৎ ধনেশ্বরর আকচুটি 
শিরোনামল ধনেশ্বর সিংহ ছন্দনাঙে নিকুলেছিল। পত্রিকাহান বন্ধ অনাই কতহান আকতা 
নানিকুলিয়া আছিল। তা হাবি আকপেই করিয়া লেরিকহান করে নিকুলিল। প্রকাশিত 
অছে Goes কতহান আকতা বাদ দিলাং। 

ইকরা এতা পত্রিকার ফিচার। পুণঙ্গ প্রবন্ধ নাগই। নির্দিষ্ট দৈর্ঘ্যরমা ইকরেছিতা। 

লেরিকহান করে প্রকাশ করানির আগে শ্রীযুক্ত সুশীলকুমার সিংহ, পরীক্ষা 
সঞ্চালক, নাগাল্যাণ্ড বিশ্ববিদ্যালয়, গিরকর লগে আলোচনা করিয়া উপকৃত অইলু। ডঃ 
দেবেন্দ্কুমার সিংহ, সভাপতি নিখিল বিষ্ণুপ্রিয়া মণিপুরী মহাসভা গিরক, দিলস্‌ 
দেবজ্যোতি সিংহ, দিল্‌স্‌লক্ষ্মীন্দ্ৰ সিংহ আমেরিকা প্রবাসী শ্রীউ্তমকুমার সিংহ, পৌরি 
সম্পাদক ত্রীমান সুশীলকুমার সিংহ, বাবু পদ্মাসেন সিংহ, ডঃ অশোক সিনহা গাছির 
উৎসাহরকা কৃতজ্ঞতা প্রকাশ করুরি। p 5 

প্রচ্ছদশিল্পী বন্ধবর শ্রীদিলীপ চক্রবর্তী (দিল্লী) গিরকরে ধন্যবাদ দেউরি। লগে অধ্যক্ষ 
শ্রীদিতিভূষণ চক্রবর্তী গিরকরেউ। 

শিল্পী শ্রীশক্তি সিংহই caren আকেদেছে। সাহিত্য প্রিন্টার্সর শিখা ভট্টাচার্য 
বার আসাম পারিশার্সর হাজি নুরুল লক্কররে ধন্যবাদ দিয়ৌরি। কৰি চাম্পালাল সিংহই 
প্রুফ চাদেছে। তারেউ ধন্যবাদ। 

লেরিকহান লেহে “দিলীপকুমার সিংহ বার 'উত্তমকুমার সিংহরে নিংসিং অয়া 
আহির পানি পড়ের। 


সূচীপত্র 


আমার মানুর গাঙ ৭ এলা ৮ 
বানা বার প্রেম ৯ আমার মানুর নাঙ ১০ মলাট ১১ 
পাঞ্জি ১২ মায়া দয়া ১৪ ফুল ১৫ অনুবাদ সাহিত্য ১৬ 
পিকনিক ১৭ নাটক ১৮ 

আবৃত্তি ২০ ভাষাতত্ব ২১ সাহিত্যবিচার ২২ 

গমনেই ২৩ য়ারিআহান-১ ২৫ য়ারিআহান-২ ২৬ 
আশাবাদ বার নিরাশাবাদ ২৮ 

সাহিত্য সভা ২৯ 

বিষ্ণুপ্ৰিয়া মণিপুরী ভাষা ৩০ 

ঠইগ ৩১ ওড ৩২ নিউলর ফিজেৎ ৩৩ 
মহিলামোর্চা ৩৫ পেপুরা বার এলাদের পকগ ৩৬ 
সৌজন্য ৩৭ জেইড ৩৮ মেঠেল ৪০ ক্রিশে ৪১ 
সৃষ্টি বার আবিষ্কার ৪২ ফুলর নাঙ ৪৩ আমার সাহিত্য ৪৪ 
মাতৃভাষা ৪৫ আকেইদিন ৪৭ লয়ইতেগা ৪৮ 


আমার মানুর গাও 


গ্রিক দার্শনিক আগই দিনে মাদানে থংমেই ধরিয়া মানু বিসারানিৎ নিকুলেছিল উনি। 
মিও আকদিন আমার মানুর গাঙ কুরাং আছেতা বিসারানি মনাউরি। কুরাং গেলগাতা, কুরাং 
মাঙৈলতা — আমার মানুর গাঙ এতা আকপেয়ো নেই। কুরাঙো নেই। এরে কইদিন 
আগেউ আছিলতা। এবাকা আরতি, মঙ্গলারতি নেই, আরতি চরকরানি নেই, ইসালপা নেই, 
ভাকুলা নেই, দুয়ার নেই, পণ্ডিত নেই, দসি নেই, লেরিকউলা নেই, দৌদুক হিল উরেইলা, 
ডর দেহেইলা তা নেই, মেইপা নেই, আমার ঠার টটরতারা যুবক নেই। অর্থাৎ গাঙ 
সংস্কৃতি নেই। অরপাক হানিতে আছে। 

অমাটিক চালাক অয়া কিসাদে উঠিলতা ! অনাটিক চালাক করে আধুনিক 
অইলাংতা £ আধুনিক যুগ এহানে আমারে ইলেকট্রনিক মিডিয়া বার এইডস খুতল 
দেছে। আধুনিকতার আক্রমণেত্ত জিংতা অকুরা নেই। আমার গার্ড জিংতা নাইল। 

এচুটি পাকরিয়া পাঠক গিরক ! আপনি প্রতিবাদ করানি মনেইলাং | হানতে 
এবাকাউ কুসংস্কার, অন্ধবিশ্বাস গুতাল থাইতাং !এবাকাউ দৌদুক মেইপা বিশ্বাস করানি! 

অন্ধবিশ্বাস, কুসংস্কার এরাদেনা পারলেতে নিয়াম হবাহান। কিন্তু দৌদুক মেইপা 
মন্ত্র বিশ্বাস নাকরিয়া আতহান বুজে আংটি পিদিয়া কিসাদে আধুনিকতাহান অরতা ? 
টিভিত্ত বিজ্ঞাপন মুখস্থ করিয়া কিজাত আধুনিকতা অরতা? আজি ইংরেজী বাংলা 
আগেকার মানুর সাদে শুদ্ধ করে ইকরে নুয়ারিয়ার। টিভির হিন্দিল কি ন্বর্গহান 
পেইতাঙাইতা | ভাষা আহানৌ নাজানে উগই কি আধুনিক চিন্তাহান করে পারতাইতা? 
ভাষা নাজানে মাতনেই যুগ আহানে কিহান চর্চা করতইতা! আগেদে মানুয়ে অশিক্ষা 
gan, বিশ্বাসল, sana, নভ্রতাল, ভক্তিল গুরিয়া থইলা। এবাকা উদ্ধত্য গর্ব, অহঙ্কার 
বার মদমত্ততাল অশিক্ষাহান প্রকাশ করতারা ।গাঙ হাবি মাওয়া গেলগ্রা। থদিয়া গেলগাতা 
গ্রাম্যতাহান। 

মি প্রাচীনপন্থীগ। মি বিশ্বাস করুরি নিজর ভাষা সংস্কৃতির লগে পরিচয় নেয়া 
অশ্রদ্ধাল মানু ডাঙর অনা নুয়ারতারা। আমার ভাষা সংস্কৃতি ঠিক নাপেইলে — এহানরে 
উন্নত করিক। অপসংস্কৃতি গ্রহণ করানি গুহান সমাধানহান নাগই। 

Pra মণিপুরর প্রোগ্রাম আহান দিলতা। ওহানাৎ আহৌ আটগ মেইতেই 
কনাক শৌয়ে ডাকর চলন দেহুয়েইলা। তানুতে আধুনিকতার লগে নিজস্বতা না এরা 
দেছি। আমিতে কিয়া ডাকুলা ইসালপা, সূত্রধারী, দুয়ার, লেরিকউলা নাপেয়ারতা ? 


এলা 


গায়ক গায়িকা, বিশেষ করিয়া গায়িকার 
ভাব নেই। তার কতগ আকতা বিয়ার পিছেদে গিরত্তিৎ লাগিয়া তনুর ট্যালেন্ট 
bee কামে না লাগেইতারা। গুরু বিপিন সিংহর গ্রামোফোন ডিস্ক San 
নিকলানির পিছেদে দীর্ঘদিন আমার এলা যান্ত্রিক পদ্ধতিল আমি প্রচার করে নুয়ারেছি। 
টেইপ রেকর্ারর যুগে আমার এলার অডিও ক্যাসেটখানি নিকুলেছে। আরতার তুলনায় 
নিয়াম নাইলেউ বাককা কতহান অইল বুলানি য়াকরের। কিন্তু ক্যাসেট So এলা 
অমাটিক জুগৎ নেই। ইসালপার সুর বার আধুনিক সুর দ্বিয়তাউ ব্যবহার করেছি হাইহান, 
শিল্পী উতাউ হবাতা হাইহান, কিন্তু এলা তার পিঠিৎ শিল্পচিন্তা নেই, লিরিকহানি কাচা। 
কাম আহানৎ ধনপইসা তিংকরিয়া Sas লাভ খানি নাপেইলে, মূল আলথক 
নাইলে কাম Sais ভবিষ্যতে পইসা না ডালতাই। আমারতা ক্ষতি অইতই। পয়সা 
তিংকরতারা উতাই যে কোন ব্যবসার সাদে, পইসা আলথক করে পানা মনেরা সস্তা 
ভাব সুরল AS জনপ্রিয়তা পানা মনেইতারা। লকুরা CO মাততারাতাই সত্তা ভাব 
সুরর সস্তা এলা লনাহানরে অইলেতে এতাতে কিয়া, হিন্দি ক্যাসেটে বাজারহান বুজেছে 
তা লইতাভাই। হিন্দি এলা ওতার সুরকার, গায়ক, কলাকুশলী হাবি প্রফেশনাল বার 
প্রথম শ্রেণীরতা। তৃতীয় শ্রেণীর পণ্য তৃতীয় শ্রেণীর মানুরকা প্রথম শ্রেণীরতাই 
নিকালাছিতা। আমার এতা হাবি বারাউদেউ ত্যামেচারিশ। হানে হিন্দির লগে 
প্রতিযোগিতা করিয়া নাউ অইতই। কিহানতে করানি ! 

আমি যেহানি নিকালেয়ার গুহানি শিল্প অনা। লিরিক, সুর কিতা সস্তা জনপ্রিয়তারে 
নকল নাকরিয়া শিল্পহান উন্নত করানিরকা উন্নত রুচির ক্যাসেট নিকালনি। আমার বরন 
ভাহানির এলা এতা মাঙো যারগা। কথাউ মাঙইল, সুরৌ নেয় যারগা বুললেউ য়াকরের 
| হানে GRIF আছে উহানি রক্ষা করানির দায়িত্ব আমারাং থাইল। আমার শিল্পী - 
হাবিরেল তার ক্যাসেট আহান বা ক্যাসেটর সিরিজ আহান নিকালেরা চেইক। কোন 
গিরক আগই দায়িত্ব এহান লয়া সঠিক সুরল নিকাললে জনপ্রিয় অইতই বুলিয়া আশা 
করিয়ার। অন্তত লোকসানতে নাইব। এসাদে কাম আহান মানুর দান বার গ্রাহকরাংত 
অগ্রিম ধন লয়াও করানি য়াকরতই। 

“কল সুরল, কাদুর নারে ইমা বিষুিয়ারে বিসারেয়াতে চেইলাং নাই। সমাজসেবী, 


Dt. গায়ক গায়িকা গিরিগিথানি। কথা এহান আকখুরুম খালকরিয়া চেইবাংতা না 
| 


Area মণিপুরী সমাজে নার হবা 


বানা বার প্রেম 


ংরেজী লাভ শব্দ এগর সঠিক প্রতিশব্দ আমারতা কিগ অইতই ? বাংলাৎ 
কতি হবা শব্দ আগ — ভালবামা _ ব্যবহার করতার|। গুথিবীর যে কোনও দেশর যে 
কোনও qua যুবক যুবতীর সাদে আমারতায়ো৷ পরস্পর অনুরন্ত অইতারা। এরে 
অনুরাগ এহান সাহিত্যর প্রিয় বিষয়হান। কিন্তু আমার সাহিত্যৎ এ বিষয়ল লেংকরা 
খানি কম। নেই বুললৌ য়াকরের সাৎ। চিংখেই পত্রিকাৎ আকহানৌ না দেখলু। এহানর 
কারণহান কিহান? সম্ভবত এবিষয় এহানর হবা শব্দ নেই। মনানি শব্দ এগ অশ্লাল বার 
গ্রাম্য, রুচিমান কবি আগই ব্যবহার করানি হিনপেইতই। Sor লগে কামর সম্পর্ক 
প্রবল বার প্রত্যক্ষ। গারিগ আছে, ঠইগ নেই। ভালবাসা শব্দ এগ সম্পূর্ণ বাংলা শব্দগ। 
তানুর মায়া মমতা বানাল সৃষ্টি করেছিগ। আমি কাড়লয়া আনলেউ স্বাভাবিক নাইতই। 
আমারাং বানা শব্দ এগ সম্পূর্ণ কামগন্ধহীন মিরামিষ বার একাদশীর পারানার শব্দগ। 
বেয়কে বনকরে বানাপার, বাপকে জিলকরে বানাপার। নুয়া বিয়া করেছে আগই নুয়া 
কইনাগরে বানাপার গুবাকা দেহ নাগই, CH SAT দেহিয়ার। নাহ, এসাদে শব্দ আগল 
নরনাবীর আকর্ষণ বর্ণনা সম্ভব নাগই। থাইলতাই প্রেম শব্দ এগ। শব্দ এগ আমারাং 
এবাকাউ প্রচলিত নাছে। আমার লেখকে মাততারা ওসাদে মাঢুতালহান নেই, লেইত্রেংহান 
নার। ভাব আহানর উপযুক্ত শব্দ নাপেয়া আমার সাহিত্যিক এতাই বিষয় এহানল 
ইকরানি এরেছি। 

ত্রিপুরার লেখক আগই বিষ্ণুপ্রিয়া মণিপুরী কবিতার সংকলন আহান নিকালানির 
প্রস্তাব আহান দেছে বুলিয়া হুনিয়া মি কবিতা আহান দেছিলুতা। মোর কবিতাহানৌ 
ফাম নাপেইল তানুর সংকলনহানৌ না নিকুলিল। গিরক Soca মাতানি মনাউরিতা 
আমার ভাষার লাভ পোয়েম্স-র সংকলন আহান নিকালেইক। নাঙহান আমার ভাষাল 
দিক। কিহান দিয়ারতা চানা মনেয়ার। 

লগে আরাক সমস্যা আহানৌ আহের। প্রিয় বার প্রিয়া - এগিতে থনা না 
বেলানি। RES কতি হ্বা শব্দগ আছে, পিয়া। আমারতাতে হবা সাকতি আক 
নেই। প্রিয়তম শব্দ এগ যাত্রাৎ চলতই, আধুনিক কবিতাৎ না চুয়ইতই পাউরি। আজি 
কালি নাঙল, নাইলে তি - সর্বনাম ব্যবহারর ফ্যাশন আহান নিকুলেছে। আমি গুতা 
পিছেদে চিন্তা করতাঙাই। এব্বাকারগাই এসাদে শব্দ দুগ নেয়া কি লইলাটে পড়েছিতা। 
আমার কবিয়ে প্রেমর কবিতা না ইকরতারা। প্রেমর কবিতা যে কোন সাহিত্যর সম্পদ। 
আমিতে তার খেতি নাকরিয়া বারনগ হুদালা করিয়া থইলাং। কতদিন আকতা, ইমা, 
বিপ্লব বা অন্যান্য ডাঙর ডাঙর ভাব Bo! Vy করিয়া গ্রেমল কবিতা ইকরলে কিমে 


অইব! 


সংস্থা আহানে বা গিরিগিথানি আকতাই প্রেমর কবিতার প্রতিযোগিতা আহান 
আহ্বান করিক। ঁহানাৎ প্রেম, প্রিয় বার প্রিয়া বাচক শব্দ যেসাদৌ থানা। চেইক এনে 


কিহান অরতা। 


আমার মানুর নাঙ 


খাইমুনি, ধনসেনা, তলেল, মেরা, সেনারিক, চানমনি, গোলোক, তনু, গোলাপ 
সেনা এতা আমার মানুর নাঙ। থাইনাকার বুজন গিরিগিথানিয়ে থইলা নাঙ। খানি 
আধুনিক ফ্যাশন মনেইলা উতাই থইলাতাই বীরচন্ত্র, গোপেন্দর, ইন্দ্রকুমার। বাবু শব্দ এগ 
বরেয়া নাও থনা এহানৌ চলেছিল। তনুবাবু, ধনবাবু, লক্ষ্মীবাবু ইত্যাদি। আকখুরুম 
টেলিগ্রাম আহান করাৎ গিয়া বিপদে পড়েছিলু। শব্দ আগ অক বুলিয়া তনুবাবু সিংহ 
নাঙ এহান আকসাটে ইকরেছু থাংতে শব্দ আগ ধরানি বুলিয়া দাবী করৌরি। বুকিং 
ক্লার্ক উগই মাতের “কিয়াতে বার নাঙহানর পিছেদে বাবু শব্দ এগ দেছৎ'। গুহানে তনু 
_ বাবু - সিংহ শব্দ তিনগ অইতই। 

আজি কালি আমার মানু হাবি বাবু। নাঙর মা আর বাবু দেনার প্রয়োজন 
নেই। গাঙ আহানাৎ মাগানা বাবু বুলিয়া আগ আছিল। আকপেই বার মাগানা গোলাপ। 
এবাকাতে AA গরে মাগানা বাবু। যেতাউ অক, যুগর পরিবর্তনর লগে য়াত কাকরানি, 
ae করানি, উঠিল। থইবি, দলাগিদেই, গিথেই না এতা উঠিল। এবাকা রুবি, 
অলকা, সুচিত্রা নাঙর নিঙলে ব্রাশ করতারা। Tal ফ্যাশনর পোশাক পিদতারা। 

আগেকার মাশৌ, চরনি, সেনানু, কুকি, খতরকপি বুলিয়া ডাকলা নিঙল Sol 
কুরাং গেলাগাতা। তানু য়াবেরুনি পিদলা Cot কিয়া উঠিলতা! এবাকা রুরু, রোহন, 
মন্টু, বাবুল, ঝভু, ঝতু, ME ঘড়ি পিদিয়া ইংলিশ মিডিয়াম স্কুলে তামকরতারা। 
আমার মানু শৌ আগর বার্থ সার্টিফিকেটর নাঙহান মাইকেল জ্যাকসন। লক্ষ্মীবাবু 
আফাইসেনা নেই। এবাকা কাজল, অশোক, বাবুল, সুভদ্রা গাছির যুগহান। 

হাদি এহান বার নুয়া করে অতীতে আলথক অনার প্রবণতা আহান দেহিয়ার। 
পর কর সের নাহি) rege অ 

! 

সম্বোধনেউ বৈপ্লবিক পরিবর্তন অইল। আগে হৌরিয়করে ইনে, হৌরকরে মামা, 
জাঙাকরে আঙাঙ বুললা। মইলকরে HAVO! বুললা। ৬০ র দশকে নুয়াকরে 
হোরিয়ররে বাবা ইমা বুলানি অকরলা আগ দুগই | উবাকা মহাসভাৎ উত্তেজিত 
আলোচনা অইল -ইমা বুলিয়া হৌরিয়করে ডাকলেতে ইমার পুতকরে অর্থাৎ বেয়করে 
বিয়া করেছেতা! বাকা আরাক ডাঙর সমস্যা আহানল আলোচনা অইল _য়াৎ 

কাকরানি 


এবাকাতে হেরকগরে নাঙ ধরিয়াও ভাকতারা। ইমা বাবাতে হাবিয়েউ মাততারা। 
জাঙাকগরে জামাই বুলতারা। ফ্যাশন, রুচি, খাদ্য হাবিতারতাউ পরিবর্তন অইল। নুয়া 
সামাজিকতা নিকুলিল। 

পৰাৰ গল ছা 


মঙ্গল বুলিয়া কোন সামাজিক আচার পালন নাকরিয়ার। 


মলাট 


মলাটহান পাকরিয়া লেরিকহানর বিষয়বস্তু হারপেইতারা গুঁতারমা আগ মি। গুরু 
গম্ভীর লেরিকর বিতরগ না পাকরিয়া পিঠির মলাটহান পাকরিয়া লেরিক উঁহান সম্পর্কে 
হাবিতা gan বেলাউরি। আজি ওঁ বিষয়ে নাগই, মলাট সম্পর্কে কথা আহান দুহান 
মাতানি মনেয়া য়ারিহান অকরেছুতা। 

আমার সমালোচকে বিষ্ণুপ্রিয়া মণিপুরী লেরিক সমালোচনা করতেগা মলাট 
হানল দুঃখ প্রকাশ করতারা। সমালোচক গিরক লকেইর সাহিত্য বার শিল্পরুচিরে 
শ্রদ্ধা করৌরি। মি লেখক কতগর লগে বিষয় এহানল আলোচনা করিয়া চেইলু। তানুর 
বক্তব্য ুহানৌ মানুয়ে ছনানি থকর বুলিয়া নিংকরুরি। 

মলাট আহান হবা আর্টিস্ট আগরেল আকুযেয়া, হবা কাগজে দ্বিতিন রঙল 
ছাপেয়া লেমিনেশন করুয়ানির খরচ রুপা লিসিং তিনহানর চুয়া। খানি গজেউ পড়ের। 
লেরিক Sama দাম রুপা আককুড়িহানৌ দিলাং বুলিক য়াম অইলে। Go! এখরুমতে 
বিয়ার চিঠির সাদে মাগানা বিলানি। দশ কপি চুয়ার পইসা পেইতারা। গুতাউ কতখুরুম 
আটিয়া। ধর্মনগর বইমেলা, শিলচর বইমেলাৎ আমার ARS আকহানৌ বেছে 
নুয়ারতারা। গাঙেদে আহান দুহান বেছাৎ দিলে SOR দাম নাপেইতারা। মলাট হানাৎ 
রুপা লিসিং তিনহান খরচ করিয়া পেইতারাতা য়াঙখেই বা আহৌহান। 

গাঙ আহানর মানুয়ে মাতেছিতা আমিতে মানুয়ে ইকরতারা লেরিক নালয়ার। 
গাও আহানাৎ নেতাশৌ আগই মাতেছেতা অমুক ওুগইতে ART নিকালাউরি বুলিয়া 
সমাজহান হাবি লেইরা করে নেরগা। টাউনে আগই মাতেছেতা “তোমার এতাল কিতা 
করতাই করে। সরকারর ঘরে ভাষাহান থয়া কিতার সাহিত্য বুলিয়া লাগেছতা সুল্লে 
সুল্লেদে। 

লেখক আগই তিনশ কপি ছাপাছে ওঁহানি এবাকা বেলাদেনা নুয়ারের। ঘরে 
পকে খেয়া লেখকগর সম্মান রক্ষা করে দিতারা। লেখক আগরে প্রশ্ন করলুতা - 
ককিয়াতে নিকালারাই'। উগই উত্তর দিলতা মানুয়ে যেসাদে জুয়ার খেলানি, মদ পিনা 
বেলা নুয়ারতারা ঁসাদে আমিউ বেলা নুয়ারিয়া নিসাহান অয়া এরে মূর্খতা এহান 
করিয়ারতা _ আমারেল কিয়া তুমি গইগ অছোতা? আমি পাগলামি করিয়ারতা। 
তথাকথিত প্রবন্ধকার আগই লেখক আগরে চিঠি দেছিলতা- এবারকার গাই সাহিত্যহান 
কোণ আগদে পড়িয়া থাইলৌ ক্ষতি নেই। কাপুরুষর লেহাৎ না হমেইক। 

লেখক এতা কাপুরুষ। সাহিত্য করতারা GSI কাপুরুষ। এরে কাপুরুষ এতারে 
নিন্দা করিয়া কানানেই। এতা জনমে মানু অইতাইতা নাগই। গুঁতারেল লাহুলে গই 
করিয়া কানা নেই। সমাজ CRIS নাকরলা _ সাহিত্য সেবাউ নাকরিয়া ঘড়ি আংটি 
বেছিয়া ais নিকালেয়ার বুলিয়া আকতাই অছি। সিং মানু, সাহসী মান, ওতাই 
সমাজহান দরিয়া থছি। 

গুয়াহাটির লেখক আগ খানি উচটিলা আগৎ ভিটাগ লছেতা। “কিয়াতে ! খানি 
হবা ফাম আহানাৎ, তলে করে, লনা নুয়ারলেথাং।” 

=শিলঙে সাহিত্য করৌরি, পত্রিকা নিকালউরি বুলিয়া হিচলু ধন Se 
থাইলইছতে কিয়াউ নুয়ারতুগা! 

ত্রিপুরার কবি আগ হার্ডবোর্ডর মলাট দিয়া, ম্যাপলিথো কাগজে ছাপেয়া নিয়াম 
হবা কবিতার লেরিক আহান নিকালাছিল। আরাক আক্খুরুম লেরিক নিকালেইং নাবুলের। 

গুয়াহাটির কবি আগ এবাকা হাবিতা বাদ দিয়া - ফাইন আর্টল থাইল। সম্পাদক 
আগ চান্দা তুলিয়া অফসেটে পত্রিকা নিকালাউরি বুলিয়া আহান না দুহান সংখ্যা 
নিকালেয়া দেশ বেলেয়া বিদেশে দাপদেছে। মানুয়ে নাচিনকা বুলিয়া দাড়ি থয়া মিয়াং 
ঠার টটরার। চান্দা দেছি তাই গইগ অয়া বিসারতারা। 

বারমুনিৎ পত্রিকা আহান হবা মলাট দিয়া অফসেটে নিকালেয়ার বুলতে 
আকুবালা ARTS অইলা। 

লেখক উগই মাতেছে কথা গুতা লইকরিং। “তোরেতে মলাটর খরচর হিসাবহানহে 
দিলুতানাই। ছাপানি, কাগজর দাম, বাইন্ডিং, কাটিং, cote হাবিতা হিসাব করিয়া 
মাত য়াঙখেই পৃষ্ঠার লেরিক আহানাৎ কতি খরচ পড়েরতা” বার উহান বেছিয়া কতি 
পেইতাঙাইতা। 


পাঞ্জি 


পৃথিবী এহানর বৌ বানা, পানি, পরিবেশ যেসাদে নষ্ট অযারগা, পাঞ্জি এতাউ 
ঠিক ওসাদে নষ্ট অযারগা। পাঞ্জির প্রধান পাঠ্য বার আকর্ষক অংশহান অছিলতা 

বিজ্ঞাপন। মিতে পাঞ্জির বিজ্ঞাপনরে পৃথিবীর নবম আশ্চর্য বুলিয়া য়াকরুরি। আগে 
জলন্ধর সিটিত্ত কতি হবা হ্বা জিনিষর বিজ্ঞাপন দিলাতা। রুপা পাঁচহানাৎ রেডিও, 
সতেরো জুয়েলর মিউট ঘড়ি, মরা মানু জিংতা করানির উপায় ইলেকট্রিক সলিউসন, 
আজ্বব সম্মোহিনী মেংসেল, বশীকরণ কবচ আরতাউ কতি কতি দরকারী বার দুষ্প্রাপ্য 
জিনিষর ফটো, তা ব্যবহার করিয়া উপকৃত অছি মানুর নাঙ ঠিকানা। a রুপা 
পাচহান খরচ করিয়া এরে আশ্চর্য জিনিষ এতা সংগ্রহ করানি সম্ভব। আজি কালি 
জলঙ্ধর সিটি গুগউ উঠিল, বিজ্ঞাপনৌ উঠিল। যে দিন মি রুপা পাচহান সখরকা 
খরচ করিল ক্ষমতা পেইলু দিন উহানাত্ত বার Sul নেয়ইল। 

মি জানু, পাঞ্জি নিন্দা মহাপাপ, মি পাঞ্জিত্ত মন্ত্রগ মাহেই মুখস্থ করেছু। পার্জির 
বিজ্ঞাপন OM ‘মহাপ্রস্থানের পথের সাদে ARS আনুয়েয়া পাকরেছু। এবাকাউ 
লেরিকর বিজ্ঞাপন থার। গুঁতারমা মূল্যবান দুস্প্রাপ্য লেরিকর বিজ্ঞাপনৌ আছে। আজি 
কালি বিজ্ঞাপন থারতাই আসল গ্রহরত্বর। মনেয়াও আসল গ্রহরত্ব আগ পিদে নুয়ারুরি 
তাঙখার অভাবে। 

যেতাউ অক Ae আজি কালি বিয়া অন্নপ্রাশন কিতার তারিখ লগ্ন বার 
অন্যান্য দরকারী কথা ছাড়া আর কিৎতাউ নেই। খনার বচন, যাত্রা, যোটক বিচার, 
রাজামন্ত্রী থার হাইহান। ওতা প্রয়োজনর জিনিষ, শিক্ষামূলক নাগই। গুতাউ অফসেটে 
কুত্তিরাং মেয়েকল থার Vol বুজনে পাকরানি হিনপেইতারা। 

আগে বুজন দুগ আকপেই বইলে পাঞ্রিহানল বইলা। একদশীর পারানা, 
অমাবস্যা, পূর্ণিমার নিশিপালন, কলি যুগোৎপত্তি কিতাল আলোচনা করলা। সাকলসেল, 
হরি উঠান বিষয়ে গুরুগম্ভীর আলোচনা করলা। আজি কালি বামনগই পেয়া পাঞ্জিশৌ 
আহানল কাম কুলার, গাঙহান যজার। 

অথচ পাঞ্জি আজিকালি অফসেটে ছাপেইতারা। মানুয়ে লইতারা আরোহে নাই। . 
পাঞ্জির গ্রাহক এবাকা ফিজিকসর অধ্যাপক, অফিসর একাউনটেন্ট, রাজনৈতিক নেতা, 
পুলিশ অফিসার, ডাক্তার বার ইনটেলেকচুয়েল মানু। পাঞ্জিহান নাচেয়া পারা আহান 
নাদতারা। অতি আধুনিক ইঞ্জিনিয়ার, অধ্যাপকর আতহান বুজে রাঙা নীলুয়া আংটি। 
হৌদিন অধ্যাপক আগই আংটি পিদিয়া ধূমকেতু বিষয়ে মানুর কুসংস্কারল TEST দিল। 
এবাকা গ্রাহক পরিবর্তন অইলা, রুচির পরিবর্তন অইল, চাহিদা SEF অইল। Gor 
লগে সঙ্গতি থয়া পাঞ্রির বিজ্ঞাপনৌ তঙাল অইল। আত চানা, CHS) চানা গার 
পণ্ডিতরাংত TR অধ্যাপকে, CIA কাড়লইলা। ওহানে পাঞ্জির মেয়েক, ছাপা, 
বিজ্ঞাপন, ছবি হাবিতার পরিবর্তন তইলতা। 

মায়াদয়া 

হাতুর নাজানে সম্পাদক আগ কাশীর গঙ্গাহানাৎ হিনারতা। কিতা অয়া লু 
পানিহানাৎ গিয়া পড়িলগা। সইনেই মৃত্যু। জিংতা অনির উপায় নেই। বাকা গাবরাপুয়া 
আগই সম্পাদক গিরকরে জিংতা করল। কৃতজ্ঞ সম্পাদক Mace জীবনদাতা ওুগরে 
মাতল মি অমুক। তোর কোন প্রয়োজন অইলে মোর লগে উনা অইছ'। কতমাহা 
পিছেদে গাবুয়াপুয়া Sa সম্পাদকর লগে Gal অইলগা। নিশ্চয়ই চাকুরি বিসারেয়া 
আহেছেগ। সম্পাদক গিরকে মাতল - “মোর চিঠি এহানল অমুকর লগে উনা অগা। 
চাকুরি পেইতেই।”“না মি চাকুরি বিসারেয়া আহেছুগ_নাগই। মোর এরে পদ্য এহান 
গিরকর পত্রিকাৎ ছাপানি মনেয়া আহেছুতা"। পদ্য ওহান পাকরিয়া সম্পাদক গিরকে 
মাতল- ‘তি কাম আহান কর, যেপেই মোরে cies PERA গুপেই নিয়া 
বুরাদেগা'। 

আমার বিষ্ণুপ্রিয়া মণিপুরী বুলতারা জাত এহানাৎ জরম অছি সম্পাদক 
গিরিগিথানি এতার মায়াদয়া নিয়াম। চাকগি অতিরিক্ত কঙালা। মানুরে সার কথা মাতে 
নুয়ারতারা। যেগই যেতা দিয়াপেঠেইতারা Bot ছাপা দিতারা। ত্রিপুরা চে'র সম্পাদক 
গিরকরে চেইক এনে, মোর aa আবিজাবি এতাউ ছাপাদের। ra চে'রে শিচ্চিল 
ara frat কিতা করতু। আমার পত্রিকা আহান পাকরিরা চেইক,- কবিতা, প্রবন্ধ, য়ারি 
বুলিয়া AT ছাপতারা ওতা না কবিতা, না প্রবন্ধ, না য়ারি। যেগয়ো যে কোন প্রলাপ 
আহান ইকরিয়া দিয়া পেঠা পারতারা। লেটার প্রেস বা অফসেটে সম্পাদক গিরকে 
Sar ছাপা দিয়া আমার সাহিত্যর শ্রীবৃদ্ধি করে দিতই। যে কোন পত্রিকার যে কৌন 
সংখ্যা আহানর যে কোন পাতা আহান নিকালেয়া৷ চেইক। এমাটিক অপচয় আর কোন 
জাতে নেই। কতহান সংখ্যাৎ কতহান আবিজাবি নিকালেয়া ও লেখক গিরক ওগই 
পাঠ্যপু্তকে তার ইকরা য়ৌকরানির দাবী করের। তার দাবী উহান ন্যায় সঙ্গত বুলানি 
থকর। কিয়া বুললেতে তাউ সাহিত্যিক আগ নাই। 

সম্পাদকে মাত্তারাতাই- কিমেতে FAO, ইকরা নাপেয়ার। পাঠকে Sot 
পয়সা দিয়া লনা নাকরলে _য়ারৌ করিয়া সম্পাদকীয় ইকরতারা। পত্রিকার সম্পাদক 
অনা এহান cio খেলানিহান অলকরে বেলাছি সুপ চানাপা। পত্রিকা আহান হবা 
করানিরকা সম্পাদক আকেইগি কতিহান পরিশ্রম করতারা, দিনে রাতিয়ে তাগাদা 
from, Aa আহান পেইলে উঁহান প্রেসে দিয়া লেখকর ঘরর মুঙে বয়া থাইতারা। 
এসাদে আহির পানি বুত্তাঙে করিয়া সংখ্যা আকেইহান নিকালতারাতা। আমারতাই 
গরে বয়া ডাকে অলেখকরাংত যেহানি গেইতারা গুহানিল চেহান বুজেইতারা। লেখকর 
লগে যোগাযোগ থনা, ঠেম করানি, বাধ্য করানি, দাদা, খুড়া, ST বুলিয়া আদায় করানি 
প্রয়োজন না নিংকরতারা। আমার সমাজে যে লেখক সম্প্রদায়হান আছি তানুরেল হবা 
উচ্চমানর পত্রিকা নিকালানি eos নেই কথাহান। 

আসলে সম্পাদকর সাহিতারুচি গুহান পত্রিকাৎ প্রতিফলিত অরতা। পত্রিকা না 
চলানি, হবা নানি এহানরকা আমার সম্পাদক গিরিগিথানিয়ে নিজরে দায়ী করানি থক, 
লেখক পাঠকরে নাগই। 


হা 


মি উরি আকজার রুরাছুতা। ইমাই মাতেছিলিতা আযষাঢ়ে কাঙর দিনে এগদে 
কাঙহান আচুলিয়া আনতে হৌগদে উরির আঠিগ গাতানি। পেলি আগৎ মাটি দিয়া, 
ছালি দিয়া — ইমাই যেতা যেতা মাতেছিলি তা হাবি ইলয়া উরি রুয়েইলু। উরি জার 
লওয়া ডোরা দিয়া অছে হান দেখলে বানা আহানৌ হমার। মোর কপালহানর গাই। 
যেহান করুরি CAA কানা নার। হাবিয়ে ইকরতারাহান দেহিয়া পদ্য ইকরলু- লয়ইতেগা 
গুরুজনর কানাহা খেয়া এরলু। এলা হিকিং বুলিয়া অজা নেইকরলু আরো কাদাবারারতাই 
মারিক দুহিক করিয়া অজা ওুগরে খেদে দিলা। এসাদে করে দুয়ার হিকৌরিগা বুলতে 
_জাঙহান বেরাগাঠুনি লাগিয়া পড়িয়া কাকালি বাগিয়া থাইলু। রুয়াছু উরিজারৌ ইমে 
ফুল আকসপাউ নাগই, আকগ ফুল শাতয়া থাইল। 

উরি উজারেদে চেইতে চেইতে উরির ফুল গুগরে নুয়া করে দেখলু। উরির 
ফুল এতা চানাহান হবা। দলা আন্দিয়া বেগুনি রঙর ফুল নশ্র য়া শাতয়া মুকসিশৌ 
আহান দিয়া থার। এমাটিক হবা ফুল এতারে কিয়া কবিয়ে ফুলগ হিসাবে মূল্য 
নাদতারাতা ! কিয়া কোন শিল্পীয়ে উরি ফুলর ছবি আকেছি বুলিয়া RARO: 
আকগয়ো কিয়া উরি ফুল দৌয়রাং না কাৎকরতারাতা ! সুপ না পেইলে হুচিকার 
হজকর ফুল পেয়া কাৎকরতে MC, উরির ফুল কাৎকরতেতে নাঙ নাছি। এতাল 
ফুলর ডাল বানাছি বুলিয়া য়ারিৎ নেই। উরির ফুলর ডাল ইসালপা ডাকুলা পালাউলি 
লেরিকউলারে Pm দিলে কুমেইহান হাবি হাস্যদে ঘিতইগা। অথচ হবা কবি আগর 
আহিগৎ হবা করে পড়লে উরির ফুললৌ মহাকাব্য আহান ইকরে পারতই। 

উরির Fee উরি দরের। Sol আমার খাদ্য তালিকাৎ পড়ের। উরির 
ফুলগণ্ত উরিগর মূল্য নিয়াম উহানল ফুলগ না ছিড়তারা বুলিক, পদ্য ইকরলেতে 
ফুলগ নষ্ট নার নাই। কিয়াতে না ইকরতারা ! অসকার ওয়াইলডে MR Al] art 
is quite useless অর্থাৎ আর্টর লগে, শিল্পসাহিত্যর লগে নিককাকার প্রয়োজন Rat | 
অথবা প্রয়োজনর লগে, ব্যবহারিক মূল্যর লগে আর্ট থিনা। শিক্পসাহিত্য আমার 
জীবনযাপনরকা, জিংতা অয়া থানারকা দরকার নেই। জীবনযাপন প্রয়োজন মিটেয়া 
হদেইলে আর্টর চর্চা। 

যে আদিম মানুগই গুহাচিত্র আকেছে অউগই অপ্রয়োজনর কাম আহান 

করেছেতা। যেগর নারগৎ পয়লা সুরগ আহেছিল, যেগরাং পয়লা নাছার থমকহান 
আহেছিল, যেগই পয়লা দূরেই প্রিয়াগরকা পারেঙ আহান লেংকরেছে_ওুগই হারপাছিল, 
এতা খানাপিনা, জিংতা অয়া থানা আকতারৌ কামে না লাগতই। হারপেয়াউ তা কিয়া 
দুঃখ আহানরে কলকরিয়া গুহানল জনমহান জিংতা অনা মনেইলতা ! এহানর উত্তর 
আমি হারনাপাছি। আমি যেতারে ফুল বুলিয়ার, যেতা আমার কবিতাৎ, শিল্পৎ থার 
গুতা সিঙ্গারেই, মালতী, বেলী, যুখী, সেনারেই, ধলাতেরা, লেহাও, থামপাল, কামিনী 
কুসুম, কদম, চিকংলেই, কেতকী, টগর, বকুল, পারিজাত, চিনিচাম্পা উটংলেই, 
ঘণ্টাফুল, অওয়াকলেই, কওয়াকলেই, গকুলেই, অপরাজিতা, সূর্যসুখী। আকতাউ কামরতা 
নাগই। আকতাতৎতৌ ফল না দরের। আমার কামে না লাগের। ওঁতাউ দুগ আগই মেম 
মকসি নারুয়েয়া মালতী আকজার রুয়েইতারা। @ ফুল গুঁতাল ডাল বানেইতারা, 
ওতাল কামদুম বেলেয়া মিকুপ আহান Gal সংসারহান পাহুরতারা। 

উরির ফুল এগর দোষহান অইলতাই এগত্ত খাদ্য উৎপন্ন অর। ও খাদ্য Bot 
আমি জিংতা অনিরকা দরকার। Som ইউটিলিটি আছে। শাতহান সাকতি অয়া নাগই, 
কামে লাগের বুলিয়া কবিয়ে Cora কাব্যৎ ফাম নাদলাতা। আকতাই মাততাই গৎহান 
নেই আরো। গৎ নেই ফুলগ মাহেই আছে। গুঁতারেতে কবিয়ে বানা পেয়া গ্রহণ করেছি 
নাই। 


অনুবাদ সাহিত্য 


অনুবাদ সাহিত্যেরে আকতাই খানি লেইকরতারা। CS কবিগ মাহেই অনুবাদরাং 
জনমহান কাৎকরেছি। পৃথিবী এহানর শহরে, নগরে, গাঙে, ঘরে, কোণে কানচেলে 
মানুয়ে নানা ভাষাল সাহিত্যচর্চা করে আইতারা থাইনাকার যুগেত্ত। তানুর লগে আমি 
অনুবাদল উনা অয়ার। আমি হারপাছি অনুবাদ মানে মূল কবিতাহান নাগই। মূল 
কবিতার ছন্দ, মিল, উপমা, উৎপ্রেক্ষা, aie, যমক, অনুপ্রাস, অনুষঙ্গ, কারুকার্য, 
ইতিহাস, 283, পুরাণ, লোকগাথা, বিশ্বাস, উপকথা, কিততাউ অনুবাদে নাপেয়ার। 
কবিতারমা য়ারিসূত্রহান পারা অয়া আহান থার, যেহান কবিতাহান নাগই, ওঁহানহে 
পেয়ারতা। Sara কবিতা পাকরিয়ারতা নাগই। অনুবাদে যেহান মাওয়া, গেলগা 
Barre কবিতাৎ বিসারেয়ারতা নাই। 

অনুবাদ কবিতা গুঁহান অনুবাদকর সৃষ্টিহান। বিশ্বস্ত মুলানুগ সঠিক অনুবাদ 
অসম্ভব য়ারিহান। ওহানে অনুবাদকে অনুবাদ ওঁহান কতিহান মূলানুগ অইল উহানাদে 
নাচেয়া অনুবাদরমা নিজরে নুয়া করে আবিষ্কার করানি মনেইতারা। বিদ্যাপতিয়ে বিভিন্ন 

কবির কবিতারে নিজরতা করে সৃষ্টি করিয়া গেছেগা। নানান গিরিগিথানিয়ে মূল উহান 
TE থয়া নুয়া সৃষ্টি করিয়া গেছিগা। সার্থক অনুবাদ মূলানুগ নাইলেও ক্ষতি নেই। 
আমার মুডে ফিটজেরালডর ওমর খইয়ামর দৃষ্টান্ত আছে। কোন কোন অনুবাদকে মূল 
কবিতারে নিজর সংস্কৃতির লগে তিলকরিয়া নুয়া করে সৃষ্টি করতারা। কবিতার অনুবাদ 
হাদি হাদিৎ কবিতার মর্মহান হারপানির প্রয়াস বুলানি যাকরের। ব্যাখ্যাশৌহান বুলানিও 
রাকরের। সরকারী কর্মকর্তা বিদেশে ধিতেগা লগে দোভাষী নিতারাগা গুঁতা কবিতার বা 
সাহিত্যর অনুবাদক নাগই। সাহিত্যর অনুবাদক আগই মূলভাব উহানরে পরিচর্যা করিয়া 
নুয়া রূপ আহান দের। 

বিষ্ণুপ্রিয়া মণিপুরী ভাবাৎ অনুবাদ চর্চা অকরেছিতা ফাগু পত্রিকাৎ। ইন্দ্রকুমার 
সিংহ-ই বিহারী সিংহর গীত মগ্ররীর কবিতা দুহান অনুবাদ করেছিল। Boral আগে 
আমুসেনাই রামায়ণ অনুবাদ করেছে। ওুঁহান সঠিক অনুবাদহান নাগই। আজিকালি 
অনুবাদ চর্চা করেকুরা আমার ভাষাৎ নিকুললা। বিভিন্ন ভাষার বিভিন্ন ভাব আমার 
SAIS আনতেগা নুয়া নুয়া শব্দ ব্যবহার করিয়া ভাষাহানরে পাংকাল দেনার কামে 
নিজরে উৎসর্গ করেছি। তানু আমার ভাষাহানর বারা আহান বরা করে আনতারা। 

এরে অনুবাদ এতাই আমার মূল রচনা তারে প্রভাবিত করেছে ওঁহান অনুবাদর 
সাকতি বারাহান। আজি কালি আমার কাদাবারার ভাষাৎ পরিশ্রমী সৎ বার দক্ষ 
অনুবাদক WS! সত্যেন দত্ত মোহিতলাল, বিষ্ণু দে, বুদ্ধদেব বসুর সাদে কবি 
অনুবাদক নেই। যেতা আছি গুতারমা অধিকাংশ দ্বিতীয় তৃতীয় শ্রেণীর অনুবাদক। 
তাই আফ্রিকা, নিগ্রো বার ল্যাটিন আমেরিকার কবিতাল গইগ অছি। এবাকা বিপ্লব, 
আধা-সাম্যবাদ, কৃষ্ণাঙ্গরেল আহির পানি বেলানি তাই বাজারর ফ্যাশনহান অছে। 
ES কবিতা গদ্যল অনুবাদ করিয়া কবিতার সাদে বাগা পারে দিয়া বোর্ড বাইডিং 
করিয়া নিকালতারা। ওঁতারে আধুনিক কবিতার মডেল নিংকরিয়া আমার কবিয়ে উসাদে 
কত পারেঙর অকবিতাল গইগ অছি। এবাকাউ তেওফিল গতিয়েস্র L' art pour! 
art বা Art for art's sake তত্ব ওহান জিংতা অয়া আছে। বিশ্বসংসারর নানান 
কবিয়ে প্রেম, বিষাদ, বিরহ, দুঃখ অপ্রাপ্যতাল মনর কথা ইকরতারা। বিপ্লব, সাম্যবাদ 
Sa বারা আহান। 

আমার কবিয়ৌ হাবি জাতর অনুবাদল আত্মমূল্যায়ন করানির যত্ব করকা। সম্তাল 
বাজার দখল করানির কোন সহজ পদ্ধতি শিল্প সাহিত্যৎ নেই উঁহান হারপানির 
সময়হান নাগেছেগা। 


পিকনিক 
জারহান পড়েছে। অমাটিক নাইলেউ পড়েছে। রইদহান নুঙেই লাগের, বিয়ানে 
খুয়াহান থার। বাজারে ফুলকবি, উরি, লেউ, ফাকেইথম মুকসি দিতারা। হাকহান 


১৭ 


নীনুয়া। এবাকা পিকনিকর সময়হান। 

জারর পরে পিকনিক করানি এহান আগেখতৌ চলিয়া আহেছেহান। বনে 
জঙ্গলে, চা বাগানে গিয়া রাদিয়া খানা এহানাৎ আনন্দ আহান আছে। নিককাকার 
গতানুগতিকতাত্ত আকদিনরকা অইলৌ মুক্তিশৌ আহান। নিন্দুকে মাৎতাই পলায়ন 
আহান। মি বিশ্বনিন্দুক এগয়ো মাতুরি আমার জীবনে এসাদে পলায়নর পথ আগদুগ 
নাথাইলে আমি পাগল অইলাঙইছ। Waiting for Godot নাটকর মানু দ্বিয়গির 
সাদে আমি গোদোরে বাসেয়া থায়ার। থাইতে থাইতে আকদিন রুটিনেৎতে দুরেই অয়া 
পিকনিকে যিয়ারগা এরে সংসার এহান নেই ফাম আহানাৎ। কিন্তু আমি দুরেই অনা 
নুয়ারিয়ার। বার আলথক অয়া এপেই হমানি লাগের। আমিও সিসিফাস আকেইগি। 
লাহলে হিল আগ টেঙারাগর চূড়াগত তুলিয়ারতা। ইমে এসাদে করতে করতে আকদিন 
মরতাঙাই। শ্রাদ্ধর দিন হান কৌলি আহান অইতই। আমার শৌ জিপুতে সম্পত্তিল 
দরবার করতাই। নিঙলে বাটহান কম পাছি, বেইবুনিয়ে ঠকেইলা বুলিয়া কাদতাই। তার 
পিছেদে আর কিৎতাউ নেই। লমইল। নিরন্তর অইল। এতার হাদিৎ আকদিনর 
পিকনিক। আকদিনর পলায়ন। 
STR | ছাত্র, ব্যাঙ্ককর্মী, কেরানি, ইঞ্জিনিয়ার, অধ্যাপক, ছাত্রী, ভাইস চ্যান্সেলার, বেকার 
হাবি মিনিবাস আহানর মুঙে ফুতি আহানাৎ পরিচয়হান ইকরিয়া বেলুন টাঙিয়া, 
মাইকরমা হিন্দি এলা বাজেয়া পিকনিকে সালছি। লগে উপযুক্ত খাদ্যপানীয়। পিকনিকর 
প্রধান আকর্ষণহান খাদ্য নাগই, পানীয়। পানীয় বিষয়ে পিকনিক উদার, সাম্যবাদী বার 
সমধমী। গাড়ির ড্রাইভারগ, EA পেয়া বঞ্চিত নার।পিকনিকর দিন অশ্লীল এলা, 
অশ্লীল নাছার স্থাধীনতা হাবিরতাউ আছে। গাড়িহানৌ স্বাধীন অয়া পথগ এরা Het 
চলের। ত্যাকসিডেন্ট অর। খবরর কাগজে হেডলাইন ইকরানির সুযোগ পেইতারা। 

বুজনর চলন শৌয়ে হিকতারা। ইস্কুলর শৌ, তার মা ছাত্রী আছি, পানীয়র 
ব্যবস্থা করিয়া পিকনিকে যিতারাগা। দিন পয়লা পানীয়ৎ দীক্ষা লকুরাউ আছি। 
দিনকাল পরিবর্তন অইল, শৌ পেয়া আধুনিক অনা অকরলা। 

হোদিন ঠেলাগাড়ি আহানাৎ পুরানা শিশি বইতল বুজিয়া নিতারাগাতা দেখলু। 
পানীয়র বইতলে ঠেলাহান বুজেছে। এবাকা হাওয়া খৌ পুরানা পানীয়র বইতলে 
বুজিয়া নিতারাগাতা। এতাউ পিকনিকর অবদান পাউরি! 


নটিক 


লেখক আগই য়ারি আহান দিলতা। য়ারিহান অইলতাই ate আহানাৎ নাট্যোৎসব 
করতারাতা। TER তার অনুবাদ নাটক আহান অভিনয় করানির কা প্রস্তুতি চলের। 


১৮ 


ওুহান বন্ধ করানিরকা আকতাই বার গইগ অয়া দাবদিতারা। প্রগতিশীল গাঙ Sara 
মানুরে উত্তেজিত করানি সম্ভব নাইল গুবাকা ঠিক করলা লাঠিয়াল আনতাই। অভিনেতা 
এতায়ো লেপকরলা লাঠিয়াল দল আহান থইতাই। তিনগ মানুয়ে মদ পিয়া আয়া 
অভিনয়র দিন San এতাল প্রতিবাদ করিয়া মাতলা _ এসাদে পাপর য়ারি, পুতকে 
মালকরে বিয়া করেছে য়ারি এতা সমাজে চলানি দেনা থক নেই। এসাদে পাপর য়ারি 
A শৌ মাঙইতাই। 

নাটক গুঁহান অভিনয় অনার পিছেদে নাটক ওহানত্ত কোন আচরণ আহান 
শৌয়ে হিকেছি বুলিয়া নাহুনেছি। কিন্তু বাধা দেনাৎ আহেছিলা মানু ওতার দৃষ্টান্ত 
অনুসরণ করেকুরা যুবক নিয়াম অ'যিতারাগা গাঙ ওঁহানাৎ। এবাকাতে ঘরে পানীয়ল 
আয়া মালকরে, বনকরে বাধ্য করতারা ভাজা বরা হংকরে দেনারকা। 

সাহিত্যই সমাজর ক্ষতি নাকরের। যে জাতহানর সাহিত্য উন্নত Sate Lam 
হাবিগদেউ উন্নত। ইউলিসিস, লেডি চ্যাটার্লিজ লাভার পাকরিয়া ইংরেজ আমেরিকান 
নষ্ট নাউ আছি। গুতা না পাকরিয়া জিঙে আমার সমাজহান গাতেদে হমা যিতারাগাতা। 
মহাভারত পাকরিয়া পাশা খেলানি না হিকতারা। রামায়ণ পাকরিয়া নারীহরণ করেছি 
উদাহরণ নেই। বরং রামায়ণ মহাভারত পাকরিয়া পাশা খেলানির পরিণাম, নারীহরণর 
শান্তি কিহান Cam হারপেয়ার। হাবি সাহিত্যরমাউ দেহিয়ার অন্যায় করের CR কঠিন 
শাস্তি পার। হারনাপেয়া মালকরে বিয়া করেছিল ওগরতাউ ভয়ঙ্কর পরিণাম আহান 
অছিল। বাস্তব জীবনে অপরাধী উগ নুঙেই অয়া পালয়া থার। সাহিত্যৎ শাস্তি পার। 
Sara Poetic justice WR ছাত্র জীবনে ফরাসি সাহিত্য পাকরল গিরক আগ 
এবাকা উচ্চ শিক্ষা বিভাগে ডাঙর পদফাম আহানাৎ বহেছে। আমি না পাকরেছি এতাই 
আকগদেউ কানা নায়া আছি। সাহিত্য নাটকে আমার দৃষ্টিভঙ্গীহান উদার করের। মনহান 
ভাঙর করের। হবা সাহিত্য, হবানেই সাহিত্য বুলিয়া খেইকরতারাতা সাহিত্য না 
পাকরেছি, জনমে পাকরতাইতাউ নাগই ওঁতাই। আজি বিষ্ণুপ্রিয়া মণিপুরী ভাষাহান থাক 
আর নেয়ক আমার উঠে আইতারা শৌ এতাই নির্বিচারে বিশ্বসাহিত্যর লগে পরিচিত 
অনা থকর। কোণ আগৎ পড়িয়া, অন্ধ অয়া, কাল্পনিক শত্রুর লগে লালফাম করিয়ার 
বুলিয়া লাহুলে শক্তি ক্ষয় নাকরবাতা _ মানু অইবাতা, শিক্ষিত অইবাতা, বিশ্বনাগরিক 
অইবাতা, নিজরে চিনবাতা বিশ্বসাহিত্যর লগে Ga অকাগা। অন্য ভাষার নাটক 
বিশেষ করে ইয়োরোপিয় নাটকর অনুবাদ অভিনয় করকা। বাংলা নাট্য সাহিত্যর প্রধান 
অংশ আহান অনুবাদ বার ভাবানুবাদ। 


১৯ 


আবৃত্তি 


শিবরাম চক্রবর্তীর য়ারি আহান আছে। ওঁহান অইলতাই বাপকে বিচারকগ অয়া 
পৃতকরে আবৃত্তির প্রথম পুরস্কার দিল। যেতাউ অক বিস্তৃত য়ারিহানাৎ নাযেইংগ|। 

এহান প্রত্যক্ষ করে দেখলুতা আকদিন শিলচরে। আমার মানুর অনুষ্ঠান 
আহানাৎ বাপক বিচারকগ, জিলকে বাপকর কবিতাহান আবৃত্তি করিয়া প্রথম পুরস্কার 
পেইল। এ জনমে মঞ্চগত না কায়া এরলু মিতে। পুরস্কার পানাতে দুরেইৎ থাক। 
wes কায়া আবৃত্তি করানির সাহস নেই। মানুর আবৃত্তি চেয়া তৃপ্তি পাউরি। 

আবৃত্তি এহান আসলে কবিতার ব্যাখ্যা করানি জাত আহান। আবৃত্তিকারর নারগৎ 
কবিভাহান মূর্তি পালর। স্বয়ং কবিগই পাকরলে অর্থহান আরাকৌ হবা করে হারপেয়ার। 
শক্তি চট্টোপাধ্যায়র আপাতদুর্বোধা কবিতা তার থতাত্ত আবৃত্তি হুনলে অর্থবোধ অর। 
ডিলান টমাস, রবীন্দ্রনাথ, শঙ্খ ঘোষ গাছির আবৃত্তি শ্রোতার বারে বারে হুনানি 
মনেইভারা। হুনিল মাহেই চাম নাইতারা। 

আমারতাউ আগেদে আবৃত্তি শিল্পীগ মাহেই আছিলা। এবাকা Sor কুরাং 
মাউইলা কিগই জানে। আমার আবৃত্তি শিল্প এহান মাঙনি দেনা থকনেই। এহানরে 
জনপ্রিয় করানি নিয়াম দরকার। আমার কবিয়ে আবৃত্তির ক্যাসেট নিকালানির ব্যবস্থা 
করকা বুলিয়া অনুরোধ করিয়ার। গুহান অইলে কবিরাংত আমি উচ্চারণ হিকে 
পারতাভাই। শহরর কাদার গাঙে থাইতারা নিঙল, যেতাই হাদি হাদিৎ বিউটি পারলারে 
Ream SR কৃত্রিম অতিনাটকীয় ভঙ্গী আহানল আমার ভাষাহান উচ্চারণ 
করতারা। বানি বিতরে থাইতারা তাই তানুরে নকল করতারা। তাই আমার 
ভাষাহান পাহুরানির চেষ্টা করতারা। থতাৎ অসমীয়া বার বাংলা। ইমেউ আমার স্ট্যান্ার্ড 
কোলোকুয়েল বুলিয়া আহান নেই। অ- বিষ্ণুপ্রিয়া মণিপুরী অধ্যাপক আগই মোরে 
মাতেছিল, _ “তোমারতা দুগ মানুর উচ্চারণ তিল নেই। অমুক উগই ‘তর’ বুলের, তি 
“COM FRI কুংহানে হাইহান? 

আমার সঠিক উচ্চারণহান ‘তর’। অসমীয়া তই’ উচ্চারণর ‘ত’ গর সাদে। গাও 
গরেদে এবাকাউ ‘তর’ “মর” বুলতারা। শহরে বাংলার সাদে ওকারহান পারা করে 
দিতারা। কতদিন গেলেগা অন্যান্য ভাষার প্রভাবে আমার সঠিক উচ্চারণ হাবি লুপ্ত 


নেই। ব্রিপুরার উচ্চারণ কাছাড়র লগে তিল নেই। প্রতাপগড়র উচ্চারণ আরতারাঙত 
বেই। হিংগালার উচ্চারণে জাপিরবনর উচ্চারণে আকতা নাগই। গৌহাটির উচ্চারণ বার 


আমারতা। আবৃত্তির ক্যাসেট নিকালানি থকর। 

শিলচরে ডাঙর করে আবৃত্তি প্রতিযোগিতা দুহানর আয়োজন অছিল। আহানাৎ 
পশ্চিমবঙ্গর আবৃত্তিকার অধ্যাপক আগ বার আরাক আহানাৎ রেডিওত্ত বিচারক 
আনেছিলা। ওঁ প্রতিযোগিতা Las পুরস্কার পাছিলা শিল্পী Gora ক্যাসেট নিকালানির 
অনুরোধ করিয়ার। বার গুয়াহাটি, শিলচর, ধর্মনগর, কৈলাস হর, আগরতলার সাদে 
শহরে আবৃত্তির FOR করানি থকর। গাঙর মালঠেপে ডাম পারিয়া নাগই। শহরে 
সিরিয়াস প্রতিযোগিতার ব্যবস্থা নাকরলে কানা নাইতই। 


ভাষাতত্ব 


দিন আহান, কিউবান আগই রাশিয়ান আগই বার আমেরিকান আগই ট্রেইনে 
যিতারগাতা। আমেরিকান Sa লগে তানুর দেশর উকিল আগউ লগ দরেছে। রাশিয়া 
এহান কতিহবা তানুর দেশরমা সাম্যবাদ আছে। তানুর দেশর নেতা Cul কতি মহান, 
দেশহানাৎ প্রলেতেরিয়াতর শাসন চলের — বুলিয়া রাশিয়ান SER গপদের। কিউবান 
ওগই তানুর দেশহানর গপ দেনা অকরল। আমেরিকান SAS মাতের আমার সাদে 
গণতন্ত্র আকপেয়ো নেই। আমার দেশে যেগয়ো আমেরিকান প্রেসিডেন্টগরে গালা 
পারতারা। লগে লগে বাকি দ্বিয়গিয়ে মাৎলা উহানল কিততাউ প্রমাণ নার। আমি 
হাবিয়ৌ তোমার প্রেসিডেন্টগরে নিককা গালেয়ার। এসাদে য়ারি তর্কাতর্কিল মত্ত অছি 
ওপেই কিউবান ওগই সিগার বাক্স আহান দুয়াদে বেলাদিল। বাই আমার দেশে সিগার 
এতার নিয়ামে আকয়া! খানি থায়া রশিয়ান ওগই ভদকা বোতল আহান দুয়াদে বেলা 
দিল। বাই আমার দেশে ভদকা এতারৌ বার আহান বুলিয়া না নিংকরিয়ার। খানি থায়া 
আমেরিকান SR লগর উকিল La দুয়াদে উরা আহান দিয়া মাতের আমার দেশে 
উকিল এতার নিয়ামে আকয়া! 

এখুরুম তিনোগিয়ে মোর এবেদে চেইলা। ‘তিতে’। __ ‘হাই মি বিষ্ণুপ্রিয়া 
মণিপুরীগ’। 

— অ। Sar অইলেতে তি ভাষাতাত্বিক আগ নাই, বুলিয়া তিনগি মোর এগদে 
চেইলা। 

=না, না, মি ভাষাতাত্তিকগ নাগই, SRA নাগই। 

= মিছা মাতরতা!ওহান অইলেতে তি বিষ্ণুপ্রিয়া মণিপুরীগ নাগই' — বুলিয়া 
পিছেকার স্টেশনে গারে দরিয়া লামাদিলা। 

লাজহানে ঘরে আইলু। নাহ্‌ খানি মানি ভাষাতত্ব না হারপেইলেতে নাইল। 

কার্তিকর পালির লেরিক দের বুজন আগরে মাতলু মি ভাষাতত্ব এহান কিহান থাং খানি 
হারপানি মনাউরি। 

— মাগধী বার শৌরসেনী নাঙ ছিয়হানিতে হারপারতা। ওঁহানিও হার নাপাছৎ 
ওগই বর ভাষাতাত্বিকগ অনা মনাছৎ। 

সেলকম বেপারি আগরাং আংকরলুগা। উগই মাৎল __ সুনীতি চ্যাটাজী, 
MPA, রাজমোহন নাথ, ছ-বার WOH, এহানি আগে হারপাগা। পয়লা স বার ছ 
লেপকরগা। 

নাইল মোর এহান। আরাক আগরাং আংকরলুগা __ “দাদা, ছ-এগ...... বুলানিতে 
ফাতনেই।-_ নিকুল, নিকুল। তিতে হেবানিয়া সমাজবিরোধী ওগর দল ওুঁহানর মানুগ 
All এরে aa চিনিয়া থই। 

WIS খুৎতেই আহান বাধিয়া মইচ রাহিয়া আছিল আগই মাতল — হুনাতে 
আমারে ধীবর হঙ্করানি মনাছত্তা উতা। 

মি লেপকরলু বিষ্ণুপ্রিয়া মণিপুরীগরে অছু মাহেইতে ভাষাতত্ব এহান না 
হিকিয়া না এরতৌ। কতদিন থায়া গাবুরাপুয়া আগরে পেরা মাতলু — “আমার বেয়ক, 
TIA এগ’ — কথাহান লইকরে নুয়ারলু, _ ‘এহে, এগতে না হৌতার মানুগ অছে। 

তিতে কিতা হারপারতা, গোরুগ, বিদ্যাবুদ্ধি নেই মূর্খগ। সমাজহান হাবি নষ্ট 
করে নিয়রাইগাতা। হারপেয়া থ, আমার ঠারে দস্ত-স নেই। হাবি ছ।সমরজিৎ নাগই, 
ছমরজিৎ। সিংহ নাগই, ছিংহ। 

ঘরে আলথক অয়া আইলু। গৃহিনী Se কৌলি লাগিয়া মালক বাপকর ঘরে 
বেলাদিয়া গেছেগা। আরতে কারাং আংকরতুগাঃ 


সাহিত্য বিচার 


আমি জনম RA হারপেয়া আহেছিতা রাবণ এগ ভিলেনগ, রাম এগ হবাগ। 
রাবণর দোবহান সীতাহরণ। রামর গুণঃ- গুণবান, বীর্যবান, ধর্মজ্র, কৃতজ্ঞ, সত্যবাদী, 
as, HTA হিতকারী, বিদ্বান ইত্যাদি ইত্যাদি। এরে গুণ এতার প্রমাণ রামায়ণে 
পানা চিল। রামায়ণে পেয়ারতা রাম সন্দেহপ্রবণ, বালীঘাতক, নারীর সম্মান রক্ষা 
নাকরের, সামান্য ধবা আগর কথাল সীতা বিসর্জন দের। দৌ হমাদের বুলিয়া নিরীহ 
শূদ্ৰ আগ বধ করের। রামে রাবণ বধ করিয়া আলথক অয়া আইতে ভরতর মনোভাব 
হারপানিরকা হনুমানরে দিয়াপেঠাছিল। ভরত বার সীতারে সন্দেহ করের মানু ওুঁগরে 
কিসাদে প্রশংসা করতাং | 

রাবণর দেশ হান স্বর্ণলঙ্কা অর্থাৎ এশ্বর্যশালী। বিভীষণ রাবণর পক্ষে 
পেলগাতাউ সরমারে রাবণে অসম্মান নাকরেছে। সরমাই সীতারাং গিয়া ee য়ারি 

দিলৌ তেইরে বন্দী নাকরেছে। সীতাহরণ করেছিল হাইহান কিন্তু সীতারে পাঙ্কালল 
অঙ্কশায়িনী নাকরেছে। অশোক বনে থয়া প্রণয় ভিক্ষা করল। ওুযুগে নারীহরণ হান 
নিন্দনীয় নাছিল। ভীম্ময়ো দ্বাপরে অন্বা অস্বিকা অশ্বালিকারে হরণ করেছিল। বাকার 
যুগে নারীহরণ এহানৌ এশ্বর্য বার প্রতাপ দেহুয়ানির উপায় আহান নিংকরলা। 
নারীহরণনকা রাবণ বার ভীষ্মর পতন অইল। 

রাম আর্য রাজাগ। তার প্রশংসা করেছেতা আর্য কবি আগই। রামায়ণ পাকরলে 
দেহিয়ার আর্য এতা কতি হবা বার অনার্য এতা কতি সাকতি। 

রাবণর প্রশংসা করেছেতা শক্রুপক্ষর হনুমানে। পয়লা রাবণরে দেহিয়া হনুমানে 
খালকরেছিল। 

অহো রূপমহো ধৈর্যমহো সত্বমহো দ্যুতিঃ। 
অহো রাক্ষসরাজস্য সর্বলক্ষণ যুক্ততা।। 

উঃ। কি রূপহান, কি ধৈর্যহান, কি শক্তিহান, কিরৌ দ্যুতিহান। রাক্ষস রাজর 
গারিগৎ কিরৌ সুলক্ষণ। 

শত্রর থতাত্ত এসাদে প্রশংসা পানা এহান সামান্যহান নাগৈ। ওতাউ আমি 
রাম হবা, রাবণরে সাকতি বুলিয়ার। কনাকত হুনিয়া আয়ার থাংতে ওুঁহানরে বিশ্বাস 
করিয়া আয়ারতা। 

আমার স্কুলে কলেজে সাহিত্য বাগাদেনার পদ্ধতি এহানৌ ওসাদে। কনাকত 
কবির গুণ গুতা নোটহানাত্ত মুখস্ত করিয়ার ওয়ার্ডস্ওয়ার্থ প্রকৃতির কবিগ, শেলি 
স্বাধীনতার কবিগ, রবীন্দ্রনাথ বিশ্বকবিগ। এতা মুখস্ত করিয়া পাশ করতারা ওুঁতা 
পিছেদে অধ্যাপক অয়া CY অজারাংত পাছি নোট গুতা পড়ুয়ারে মুখস্ত করুয়েয়া 
পরীক্ষাৎ হুনার মেডেল পৌয়েইতারা। গুঁতারাংত স্বাধীন বিচার, স্বচ্ছ, নুয়া চিন্তা আশা 
করানি অন্যায়। 

আমার বিষ্ণুপ্রিয়া মনিপুরী সমাজেউ অমুক গুগ হবা কবিগ, অমুক ওঁগ ডাঙর 
কবিগ এহান হুনিয়ার। যে কবিয়ে ভাবাহানরে হংকরেছি, প্রকৃত কবিতা ইকরেছি তারে 
নিংসিং নায়ার। ভবিষ্যতে দিন আহান যেসাদৌ আইতই যেদিন কবি বার কবিতার 
সঠিক মূল্যায়ন অইতই আমার সমাজেউ। 


গমনেই 


কনাকে গাঙে আছিলু COR রাসদারি আগর ঘরে বুলাৎ গেছুগাতা। রাসদারি 
Sa fal উজার থম থম করিয়া অছে হ্বাহান! এগদে খিরাতে নাদরের। মোরে 
মাতল -“মি দা আহান দরিয়া সেদানিরকা করিও, তি বার মাতিছ, না সেদেই, না 
AMS আপপানৌ দরতই। দা ওহান দরিয়া Ra জারর কাদাৎ গিয়া মাতানি 

অকরলগা, সুপ না দরের Ral এজার সেদা বেলতৌগ আইৎতে। মোর ভূমিকা হান 
লেপছিলতাই খামকরে কুরাগ। মি মাৎলু-‘বাই সেদাহে বেলানে। না দরের খিরা জার 
খয়াতে কিতা করতে! দে, সেদা, কিতা খালকররতা ! 

রাসদারি উগ নুঙেই নায়া মোরেহে সেদানিরকা করল। মি দাপদিয়া বেলা দিয়া 
আইলু। বিরাজার দরল, ন! নাদরল SAM মাতে নুয়ারতৌ। আমারতা সংস্কারগ মাহেই 
আছিল। করানি উচিত নেই, গমনেই ওঁহানরে আমার মানুয়ে মাতলা - বেননা। শুয়ার 
বাকল fe পুড়ানি গমলেই। গুয়াজার মরের। খলতুমজার দরানি নাকরলে গুরিগৎ 
হিংগির কাটা আগ বিদাদেনা। Ra খেলানি গমনেই গুরু মাওইতারা। বদাগৎ পারাদেনা 
গমনেই। দনমাচিগই কোন আগরে বেরা বেরা রহিলে হবানেই পৌ আইতই। আতহানাত্ত 
তারৌহান পড়লে অতিথ আইতাই। ইমাইন্দলর য়াহান খাজুয়েইলে শৌ জিপুত নুয়ারা 
অইতারা। উসাদে অইলে ইমাই হরনি আহানর গুরিবারল খাজুয়েইল। হজকারি, En বা 
দাহান আতহানাৎ থাইলে ঠিক চা দেনারকা বা মেইপাগরে কিততাউ মাতানি থকনেই। 
বাতখেয়া হদেইলে নিজে আগে গুয়াচাবা না বরেয়া আরতারে দেনা গমনেই। বেননা। 
কুতিহান অকরলে বিষুর আগে লইকরানি। ফুতিহানে a সিন্নাসিন্গি অনা গমনেই। 
দসু খেলতে বইতারা ফুতি Cara তলে মকসি থইলে, (গুহানরে মকসি গাতানি 
বুলতারা, মকসি গাতেইলে দশ পচিশ নিয়াম আর নিকুলের দশ বার পচিশ নিকুলের। 
বাতর টুপিগর পয়লাকার বাতগ জি ব্রহ্মা গিরকরাং কাতকরানি, জাঙর SAR মেকুর 
লিতইলে আয়ুহানল ধিতারাগা এসাদে অজস্র সংস্কার আছে। আজি কালিকার মানুয়ে 
তারে কুসংস্কার বূলতারা। জাত আহানর ফোক বা লোকবিশ্বাস গুঁতাও আমার 
আইডেনটিটির অংশ আহান। বিশ্বাস করিক নাকরিক হারপেয়া থনা Sa কর্তব্যহান। 
ওঁতার ইতিহাস রক্ষা করানি ওঁহান আমার সামাজিক দায়িত্বহান। আপনি যেহান 
হারপাছি ওঁহান ইকরিয়া থইক। আপনার গাঙর বুজনরাংত যেহানি পেয়ার হানি সংগ্রহ 
করিক। Col পত্রিকাৎ প্রকাশ করিক। পিছে পিছেদে কোন আগই ওঁতাল লেরিক আহান 
নিকালতাই, গবেষণা করতাই। আরাক চারি পীচ বছর পিছেদে এতা বিসারেয়া 
নাপেইতাায়। আমার ASB লুপ্ত আয়া যিতইগা। 

আমার দৌদুক, পাহাংপার লিচেৎ, গাঙর দৌ, গরর দৌ ফুংকার দৌ তার 
সম্পর্কেও হারপেয়া থনা উচিত। অতীতরে বাদদিয়া বর্তমানর দাস অয়া জাত আহান 
আত্মমর্যাদা বিসারেয়া নাপেইতাই। আমি পাহুরানি থক নেই আমার বর্তমান বার 
ভবিষ্যৎ আমার অতীতর গজে নির্ভরশীল। 

দিল্লির ইঞ্জিনিয়ার আগ সরকারি কামে এগদে আহেছেতা। তার কামহান বনহান 
সেংকরিয়া কেন্দ্রীয় সরকার প্রকল্প আহানর রূপ দেনা। ওুপেই শকুন্তলা বুলিয়া নিল 
আগ আছে। Qa মালক St শহরেৎ্ত আয়া এপেই শৌগ জরমদিয়া শৌগরে 
বেলাদিয়া গেছেগাগ। এপেইর আগই পালনপোষণ করিয়া তেইরে ডাঙর করেছে। এবাকা 
শকুস্তলার বয়স আঠার। পূর্ণ যুবতীগ। কিরৌ অপরূপ শাতহান, চেইলে আহির পট 
মারানির উপায় নেই। ইঞ্জিনিয়ার এগই তেইরে দেহিয়া মুগ্ধ অইল। তেয়ো আকৃষ্ট 
অইলি। আগরে আগই পানা মনেইলা। ইঞ্জিনিয়ার এগই তেইরে গোপনে মালা পিদা 
দিয়া বিয়া করল। কথা এহান তেইর হমাজক দুগ ছাড়া আকগয়ো হার না পেইলা। 
ইঞ্জিনিয়ার এগই তেইরে তার কোয়াটার্সে নানলগা। তেই গরে থাইরি। নিঙল এগ 
গারিৎ অয়া তিন মাহা অইলি উপেই ইঞ্জিনিয়ার এগ দিল্লিৎ গেলগা। তেই মাৎল 
মোরেতে লগে নানরগাথাং। _ 'এবাকা এসাদে করে তোরে নানতৌগা। তোরতাউতে 
সম্মান আহান আছে নাই। মি গিয়া ব্যাগুপার্টি পেরেচেকা বাজেয়া সামাজিক বিয়া 
করিয়া নিংগা। ga আংটি এগ দিয়া যাউরিগা। এগ আমার প্রেমর স্বৃতিহান। এগ 
দেহিয়া মোরে নিংসিং অইছ'। 

কতমাহা গেলগা ওপেই wea অভিভাবকে TA এহান হারপেয়া গাঙর যুবক 
দুগর লগে তেইরে দিল্লিৎ দিয়াপেঠা দেনার জুৎকরলা। কি অমঙ্গলর শঙ্কা আহানে এগ 
সুপ শান্তি নাপেইরি। গুতাউ কিতা বুলিয়া হেয়কর গরে নাষেইতইগাতা! এপেইত্ত 
অফিসর ঠিকানা কিতা লয়া দিল্লিৎ গিয়া তারে বিসারেয়া নিকললাগা। ডাঙর ফ্ল্যাট 
আগর ড্রইংরুমগৎ ড্রেসিং গাউন আহান উরিয়া মারুপ মাসাঙর লগে পানীয় পিয়ের 
ওঁপেই এতারে দেহিয়া গাকইল। এতাতে বার কুরাংত আয়া হাজির অইলাতা। তা 
নাচিনিল সটান দিয়া ধমকহান পারাকরে মাতল — “তোমারে নাচিনলু। কুরাংত কিয়া 
আহেছতা”? যুবক Vo খানি Miwa SR মাতল -'হা, তি গান্ধর্ব মতে বিয়া 
FER কইনাগরে নাচিনলে। তোরাং আনেদিলাংতা’। 

— কুরাংত আহেছতা, কুংগই দিয়াপেঠাছেতা মোরে ব্ল্যাকমেইল করাৎ! চালাক 
করে নিকুলো, নাইলে পুলিশে দিতৌ। 

= আমিতে নিকুলতাঙায়, হানতে তোর গর্ভবতী কইনাগরে গছিয়া থ। মারুপ 
BA ইঞ্জিনিয়ার এগরে মেইথঙেদে ঙাকয়া চেইতারা। তেইরেউ চেইতারা। মত ফুতি 
ফালি পিদেছেতাউ শাত এহান ফুটেছে এহান। আমিতে কিয়া এসাদে আগ নাপেইলাং। 
ইঞ্জিনিয়ার ওগই লগর Sora মাতল ‘দেখলাইতা’ ! 

গুবাকা লগর আগই তেইরে মাৎল তোরে বিয়া করেছে প্রমাণ আছেতাঃ 
ER বিয়াহানঃ 

«a আংটি এগ মোরে এরা দিয়া আইতে দিয়া আহেছেগ, বুলিয়া আংটিগ 
দেহেইং বুলতে নেই। মুনির আংটিগ জেলাগর আঙুলিগৎ Bas অয়া কুমপেই 
পড়েছেগ। তেইরে বেইজ্জৎ করিয়া গালেয়া ধমকেয়া নিঙালা দিলা। কিতাতে করত, 
কাদিয়া নিকুলিয়া গেলিগা। যুবক দ্বিয়গি গরে আলথক অইলা। তেইরে ইঞ্জিনিয়ার গর 
বুড়া চাকর আগই বানাপেয়া তার গরে নিয়া থইলগা। তেই মানুর গরে কাম করিরি। 
শৌ উগ পাচ বছর অছে। তাউ এবাকাতে ডাস্টবিন কিতাত্ত মানুয়ে বেলাছি রুটির 
টুমা টামা বিসারেয়া আনানি পারের। 

শকুন্তলা গাছির বস্তি ওহানর উন্নয়নর প্রস্তাব অইল সরকার পক্ষত্ত। ইঞ্জিনিয়ার 
এগরাং দায়িত্বহান পড়িল কাম এহানর। বস্তি ওহান জরিপ করের গুবাকা EN এগরে 
দেখল। শৌ এগ কিতা কিতি মাহেই বিসারেয়া আনেছে। ON এগরে দেহিয়া তারতা 
আপপানে মায়া আহান হমেইল। ডাকতে আহানি নাকরের। জেলা আগই মাতল- 
Sama সাহাবে তোরে পইসা দিতই। নিয়াম কপাল থিপা শৌগ না। তোর সাদে 
সাহাব আগই মালকরে গর্ভবতী করিয়া গছানি নাকরেছে গুপেইৎ্ত এপেই আছেগ। 

মালক 29 কামেত্ত আয়া শৌগ নাপেয়া বিসারেয়া আইতে তানুরে দেখল। 
শৌ BAS আংকরল-_ “ইমা, এগ কুংগ'! মালকে মাৎল - “তোর কপালহানরে আংকরণ। 
of ওুগই কিৎতাউ হার নাপেয়া চেয়া থাইল। ইঞ্জিনিয়ার এগই শৌগর পরিচয়হান 
হারপেইল এবাকাতে। তার পুতকগ। ডাঙর GA SUN অইতই। নোট জালকরতই, 
ড্রাগর কারবার করতই, পুলিশে ধরতাই, জেলে যিতইগা এরে তার YASS এগ। তারতা 
কাদানি আহিল। শৌগর মালকরে মাংল-আই যিকগা। মি লালছু, মোরে গাককরে দে! 

মহাকবি কালিদাস আজিকার যুগর মানুগ অইলইছতে শকুন্তলা য়ারি এহান 
Ea ইকরলইছ। রবীন্দ্রনাথে মাতেছে, গোপন প্রণয়রমা অভিশাপ আহান আছে। ও 
অভিশাপ ওঁহান এসাদে দেহেইলইছ কালিদাসে। দুর্বাশা নাথায়ও PISS শকুস্তলারে 
চিনে নুয়ারতই। বনহানরমা ডাক ডাক করিরি শাত হবা পুরিজেলা আগ ভোগর 
সামগ্রীগ। রানীগ্ অনার অভিজাত্য তেইরাং নেই। ওঁ শিক্ষা দীক্ষা রুচি ফ্যাশন নেই 
আগরে উচ্চবিত্ত অভিজাত মানু আগই জনমহানরকা গ্রহণ করানি সম্ভব নাগই। কোন 
মহৎ য়ারি আহানাৎ চিরকালর সত্য নাথাইলে ওঁহান কালজয়ী নার। শবকুন্তলারমা 
চিরকালর য়ারি আহান আছে আরো আজিকার মানুরাং শকুস্তলার আবেদনহান মত 
নাছেতা। 


aia আহান - ২ 


পেটে মাটিয়ে অছে জেলা আগ বাজারে যেইরিগাতা। যিতেগা পথে জেলাশৌ 
আগ জরম দিয়া বেলল। এবাকা বাজারে গিয়া হৌপাত তা নাবেছলে খেইব উপায় 

নেই। কিমেতে করত। জরম দেছে শৌ গুগরে খুরাহাপেইগর গজর কুলা গুহানাৎ থয়া 
বাজারে icon চিলুনি আগই সপদিয়া শৌ উগ নিলগা। নিয়া en উগরে য়ককরিয়া 
ডাঙর করল। বনহানাৎ গরশৌ আগ দিয়া চিলুনি মালক এগ শৌ এগই কিতাই থাইরি। 
শৌ গুগই চিলুনি এগরে মালকগ বুলিয়া হারপাছে। চিলুনি মালক এগই খানার, বার 
তেনাতুসারা বিসারা বিসারা আনেদিরি খানারকা, উরানি পিদানিরকা। আকদিন রাজা 
আগ বন উহানাৎ শিকারে গেছেগাতা। দিনহান বুলিয়া কম আগ শিচ্চিল মারে পারল। 
(কম এতা পারৌ জাতীয় পাহিয়া আকতা)। সৈন্য আগরে মাতল যাগা, ALS 
পারর উপেইতত এগ পুড়িরা আনগা। নিঘোর বন Saale বুলতে বুলতে আকপেই 
ধূমা আগ দেহিরা উগদে গিয়া দেহেরগাতা বাগারুগা গরশৌ আগৎ আকখুলি নিঙল 
আগ আছে। ওঁপেই pos জ্বি আগ লাগের ওঁগৎ কম এগ গাতা দিয়া নিল ওুগরে 
চানা অকরল। নিঙল উগ অছে হ্বাহান। এগ গার বাগিয়া চার। তেইরে চেয়া বেরয়া 
খাইতে এগদে কম উগ ডহে পড়িলগা। এহানাতত নিকুলেছে পৌরেইহান 'মানুগ 
চেইতে কমগ ডহের"। ATS অক সৈন্য এগ উঙয়া রাজা গিরির মুঙে আহিল। আয়া 
কিয়া কমগ ডহিল য়ারি হান দিল। রাজাগিরিয়ে Asa Ys চানারকা সালইল। গিয়া 
Sa দেহিয়া রানীগ হংকরানিরকা কনুঙগৎ নেনারকা করল। নিঙল গুগই কাদে কাদে 
সালইলি। চিলুনি মালক এগই পথগ Bae বুলিয়া তেই পিদেছিলি com গুঁতা ফারে 
ফারে বেলল। Sot চেয়া coat চিলুনি মালক ওুগ পথগ ইলয়া কনুঙে আইলি। গুপেই 
নুঙেই অয়া পালয়া থাইলি। এরে লোকয়ারি এহানর লগে শকুস্তলার য়ারিহানর সাদৃশ্য 
San আহিৎ পড়ের। নিল এগরেউ শকুস্তলার সাদে পাহিয়া আগই পালেছেগ। 
শকুস্তলারে পাহিয়াই রক্ষা করেছিলা। RAE বনে ডাঙর অয়া রাজারাং থুঙছিগা। 
দ্বিয়োগিরোউ রাজাই শিকারে যিতেগা উনা অছিগা। আহান লোকয়ারিহান, আহান 
সাহিত্যিক য়ারিহান। রামকথার ইতিহাস পাকরলে দেহিয়ার জাতকর কাহিনীৎ, পয়লা 
স্বয়ং সম্পূর্ণ রামকথা পেয়ার। SONA আগে নানান দেশে এসাদে মীথ প্রচলিত 
আছিল। ফ্ৰিজিযাৎ্ত আমি আদি বীজগ পেয়ার। বিভিন্ন দেশর জনশ্রুতিৎ মৌথ) আমি 
শকুস্তলার আদি বীজগ পেয়ার। এরে য়ারি এহান আমার আর্য পরম্পরাত্ত আমি পা 
থাইবাং। শকুস্তলার য়ারি এহান শতপথ ব্রাহ্মণে আছে, মহাভারতে আছে। কালিদাসে 
তার নাটকহানাৎ শ্রেষ্ঠ রূপহান দিয়া অমর করিয়া গেছেগা। বিভিন্ন প্রদেশর লোক 
কথাৎ এহানর আদি রূপহান আছে। আমিও য়ারি ওতার উত্তরাধিকার AR এরে মীথ 
এহানাৎ। এরে উপকথা লোককথা এতা আকতারাংত আরাক আকতারাং যারগা। 
আমারাভৌ আহেছে। 

আশাবাদ বার নিরাশাবাদ 


আশাবাদ বার নিরাশাবাদর ধ্রুপদী উদাহরণ আহান আছে। গ্লাস আগৎ 
আধাআধি পানি বুজিরা আংকরানি প্লান এগৎ আধাআধি পানি বুজেছেতা, না 
আধাআধি পানি নেইতা। যেগই মাত্তই গ্রাস এগৎ আধাআধি পানিল বুজেছে, ওগ 
আশাবাদীগ। যেগই Wess আধাআধি পানি নেয়ছে ওগ নিরাশাবাদীগ। নিরাশাবাদীগই 
নেই ওবারা দেহের, আশাবাদী SR আছে বারা দেহের। কুংতাতে হবা? য়ারি আহান 
আছেতা আশাবাদী ওুগই এরোপ্লেন নিকালাছে, নিরাশবাদী ওুগই নিকালাছেতাই 
প্যারাস্যুট। 

বাপক আগর শৌ দুগ আছিলাতা। আগ নিরাশাবাদীগ, আগ আশাবাদীগ। 
দ্বিয়হানৌ নিয়াম অনা হবা নেই বুলিয়া বাপকে লেপকরলতা - দ্বিয়গিরৌ বিপরীত বারা 
ওহানির পরিচয় দিতই। আশাবাদী Sa গরার গবরর কাদাৎ ঘর আগৎ রাতিহান 
থদিল। নিরাশাবাদী গুগরে হবা হবা খেলনা দিয়া ঘর আগৎ রাতিহান থদিল। বিয়ানত 
উঠিয়া শৌ দ্বিয়গিরে চানাৎ গেলগা গুবাকা আশাবাদী গুগই মাৎল -_বাবা, গরা আগ 
লইলে থাং, রাতি এহান গরার গবরর গৎ পেইলুতা! নিরাশাবাদী Sa খেলনা ওঁতাৎ 
ত দূরেই GM বয়া আছে। বাপকে আংকরল — কিতা অছেতা? শৌ ওগই মাল —< 
না বাবা, আতেইলে এতা বাগতই সাৎ বুলিয়া মি রাতি এহান Sow দূরেই অয়! বয়া 
আছুতা না।' 

মি নিরাশাবাদীগ। আমার ভাষার সাহিত্য করিয়া কানা নেই গুহান মি জানু। 
আমারতা অতীত আহান আছে, ভবিষ্যৎ নেই। আমার অতীতে কবি কুচ আহান জরম 
অছিলা। ওঁ কবি গুঁতা শক্তিশালী কবি বার যে কোন সাহিত্যর গৌরব। তানু আমার 
ভাষাহানরে বানা পানিহান হিকাছিলাতা। প্রাপ্তির আশা নাথয়া আমার সাহিত্যরে বরা 
করিয়া গেছিগা। আজি কালি আমার সাহিত্যর চর্চা নেই বুললৌ য়াকরের। তারমা 
অধিকাংশরাং ক্ষমতা নেই, প্রতিভা নেই, বার সাহিত্য সম্পর্কে ধারণা নেই। আরাক 
কত বছর গেলেগা সাহিত্যিকৌ নেয়ইতাই। আমার সাহিত্যহান অতীতর বিষয়হান 
অইতই। অবশ্য মোর ধারণা এহান ভুল প্রমাণিত অইলে ARO হারৌ অইতৌগ মি। 
কিন্ত এবাকা পেয়া ভবিষ্যতে ভুল প্রমাণিত অইব করে নাদেহৌরি। আমার জনসংখ্যা 
কম হাইহান, কিন্তু এরে য়াত মানু এতারাঙৌ ভাষা সাহিত্যর মায়াহান থাইলছতে আশা 
করানি য়াকরেছিল। আমি আমার শৌ জিপুতরে বানাপেয়ার, আমি নাহেয়া তানুরে 
হারৌ করানি মনেয়ার। ওহানল সভা সমিতি সংগঠন না হংকরিয়ার। আমারতা 
সাহিত্যর প্রতি মায়াহান নেই। অন্তরগর বানাহান থাইলে সাহিত্যরকা যে কোন দুঃখ 
বরণ করানি য়াকরের। ওঁহান নেই থাংতে সাহিত্যর পরিচর্যা করানি না মনেয়া সাহিত্য 

চারা জার মরেরতাউ দুঃখ নাপেয়া সভা সমিতির দল করিয়ার। 

সমাজহানে সাহিত্য বানা নাপেইতারা, উৎসাহ নাদতারা। আমেরিকাৎ Jewish 
best seller বুলিয়া লেরিক আকতা আছে। ইহুদি আই লেরিক আহান ইকরলে 
হাবিয়ে লয়া উহানরে বেস্ট সেলারহান হংকরে দিতারা। আমারতাতে? 


সহিত্য সভা 


মাত্তারাতাহে সাহিত্য এহান আকখুলা মানু আগর সৃষ্টিহান, আসলে মানুর 
সংযোগ AR, মানুর উৎসাহ নায়া সাহিত্য সৃষ্টি নার। আগেকার কবি তা রাজদরবারে 
TFS Gai | পিছেকার যুগে জনতার দরবারে। বিষ্ণুপ্রিয়া মণিপুরী কবিয়ে টেক্সট-বুক 


পুরক্কারর বারাদে চেয়া ইকরতারা। 
শিলং এহান আসামর রাজধানী আছিল বাকা নিয়মিত সাহিত্য সভা বহিল। 


seas গিরিগিথানিয়ে নিজর নিজর সাহিত্যকর্ম পাঠ করলা, আলোচনা করলা, তর্ক 
বিতর্ক করলা। তর্ক গুতা q সভা আহান না বহেছে পেয়া চলিল। ইকরা তা ১ম 
সাহিত্যসভা, ২য় সাহিত্যসভা এসাদে করে ফাগু পত্রিকাৎ নিকুলিল। বাকা শিলঙেত্ত 
সাহিত্য-পত্রিকাউ নিকুলিল। Ca আমার সাহিত্যল উৎসাহ উদ্দীপনা আহান দেহা 
দেছিল। এবাকা ওুগ নিভে আহের। 

যেতাউ অক মানু গুতা গুয়াহাটিৎ আইলাতাই ara সাহিত্যসভা এহালৌ বন্ধ 
অইল; ইকরলা SSS সাহিত্য এরা দিয়া আরতাল মত্ত অইলা। আগ দুখই প্রকাশনা 
সংস্থা খুলেছিলা Cos অন্য শিল্পমাধ্যমেদে তানুর সৃষ্টিকর্ম ওহানর পথগ ইলকরলা। 
আজি শিলচর, শিলং গুয়াহাটি, আগরতলা, ধর্মনগর, কৈলাসহরে সাহিত্য চর্চার আসর 
নেই। সাহিত্যিক অনুষ্ঠান নেই। হাদিৎ আকতাই কৰি সম্মেলন করলা ‘আরো পৃত্রিকাৎ 
বিবৃতি দিয়া, ঘরে ঘরে আটিয়া বিরোধিতা করিয়া সভাপতি, প্রধান অতিথি Sera 
চিঠি দিয়া, মানু আহানি বন্ধ করিয়া কর্ম বাগিয়া ঠুয়য়া বইলা। নিজেউ নাকরতারা, 
আরতারেউ করানি নাদতারা। 
ওসাদে উৎসাহ আহান সাহিত্যিক আগরেউ দেনা থকর। নুয়া যুবক আগ কিহান দেহিয়া 
সাহিত্যর বারাদে আকৃষ্ট অইতইতা ! ফুটবল খেলোয়াড় আগ মরলে সম্মান পেইতই 

লিয়া খেলারতা নাগই, তাৎক্ষাণিক উৎসাহ বার অভিনন্দন্রকা খেলারতা। কবি আগস্ট 
a অমর অনারকা ইকরেরতা নাগই। তাৎক্ষাণিক সাফলা ধহানৌ তার কামাহান। 
তারে উৎসাহ দেনারকা বিষ্ণুপ্রিয়া মণিপুরী সমাজে বিহান করেছি ı লেরিকশো আহান 
লনা নাকরতারা, বিভিন্ন সংস্থা আছি তাই সাহিত্য সম্মেলন নাকরতারা, মাসিক, 
mr সাহিতা আসর নেই। পদফামহান পেয়া হান চেৎকরে ধরিয়া গুমজিয়া 
থানা, দলাদলি করানি, বা ইদানীং টেজট বুকে বরানিরকা আদালতে যানাল নিজরে ক্ষয় 
করাৎ লাগেছি। কিয়া বিষ্ণুপ্রিয়া মণিপুরী সাহিত্য বুলিয়া আহান থাইত! কিয়া নুয়া নূয়া 
লেখক আইতা আমার সাহিতাৎ। আমিতে বাগানিল শক্তি ক্ষয় করিয়ার। কাদাবারার 
সাহিত্য আন্দোলন দেহিয়া না হিকিয়ার Comes ভবিষ্যৎ থাইত? 


বিষ্ণুপ্রিয়া মণিপুরী ভাষা 


_ দাদিমা !দাদিমা ! কাহানি আহান দেনে! 

_কি বার কাহানি আহান দিতু ! 

= দেৱে, কাহানি আহান দে ! 

মি কাহুরা চেলছুগথাং, কাহিতৌ তাতে ! 

শৌ ওতার ববাকে খানি TER নাইলিহান দেহিয়া, মালকে মাংল _য়ারি আহান দে 
বুলতারাতা না। হিন্দি য়ারিরে কাহানি বুলতারাতা। 


_ইমা ইমা দেউতা কই? 

_কিয়া 

_এরে চানে দাদাই মোরে ভাবুকি দের। 

_এসাদে এসাদেতে বাঘ আগ আছিলতা! 

_ বাঘতে কিতা ইমা! 

_ বাঘতে টাইগার। এসাদে এসাদেতে টাইগার আগ আছিলতা। 


এতা আজি কালিকার বিষ্ণপ্রিয়া মণিপরী শৌয়ে টটরতারা ভাষা। এবাকা আর 
ভাবাহানর শুদ্ধতাল খালকরিয়া লাভ নেই। যেতাই আমার সাহিত্যিকরে আমার আদি 
শব্দ বরেয়া ইকরানিরকা মাৎ্তারা এতা তানুর শৌয়ে ঘরেদে টটরতারা ভাষা। BS 

আমার সমাজ এহানর ভাষাহানৌ দ্রুত পরিবর্তন অয়া আহের। এবাকা 


রক্ষা করানিল নিয়াম চিন্তিত অছি। এবাকা আগ দুগ আমেরিকান শব্দ হমেয়া আহের 
বুলিয়া ঠুনিংশা পড়ের তানুরতা। GOS ইংরেজি জেন্টেলম্যান শব্দ এগ বানান বার 
উচ্চারণ সহ ফরাসি বার জার্মানে হমাছে। বাংলা ‘ভদ্রলোক’ শব্দ এগ ভারতীয় 
ইংরেজিৎ ব্যবহার করতারা। বাংলাৎ নুয়া নুয়া হিন্দি শব্দ হমেয়া আহের। 

আমি আগে হাবিরাংত খেরয়া মাং সেঙ বাহিয়া তঙাল অয়া আছিলাং দিনে, 
সাবন এতা মাও বুললাং দিনে, বাজারর ফুতিল ঘরে না হমেইলাং দিনে আমার ভাবার 
শুদ্ধতা থনা পারেছিলাংতা। ওঁবাকাউ আমার ভাবা এহানর তথাকথিত শুদ্ধতা এহান 
আছিল বুলিয়া মাতে নুয়ারিয়ার। মুসলমানে ব্যবহার করতারা শব্দ, মেইতেই শব্দ মাহেই 
হমাছিল। হৌপাত (হাও পাত) বার জেলা শব্দ O) 
মুসলিম বুনে ব্যবহার করতে হুনেছু | বিষ্ণুপ্রিয়া মণিপুরী গাঙেত্ত দুরেই অয়া 
বিষ্ণুপ্রিয়া মনিপুরী সম্পর্কে কিৎতাউ হার নাপাছি ওতারাংত হুনেছুতা। এবাকা আমি 
অন্যান্য সমাজর সম্পর্কৎ আইলাং। তানুর আচার, আচরণ, প্রথা আমারাং হমেইল। 
লগে শব্দও হমেইল। এবাকা অন্য ভাষার শব্দ নায়া ভাব প্রকাশ করানি সম্ভব নার। 
আধুনিক বিষয়ল ইকরলে অন্য ভাষার শব্দ ব্যবহার নাকরিয়া উপায় নেই। গজর 
উদাহরণর CN তিনোগিয়ে আকপেই ভিলইলে টটরতাই ভাবা উহানৌ বিষ্ণুপ্রিয়া 
মণিপুরী ভাষাহান। 

রাতি ঘুমর হাদিৎ ঘর আগত্ত খাংতা চিকারি মিকারি, কাদারহা হুনিয়া গাঙর 
মানু হাবি পুলইলা। কিতা অয়া কিগই জানে রাতি মালক বাপকর লগে ঘুমজেছে শৌ 
উগ মরে পড়েছেগা। শৌগ উঠানে নিকাললা। মালকে বাপকে কাদাৎ লাগেছি। কতহান 
থায়া আগই মারেই DA মারের, - “শৌগতে নাউ মরেছে। এরে মারেই আছে, এরে 
ঠইগ আছে’। মালক বাপক কাদানি এরিয়া মারেই চেইতেতে পেইতারা। এখুরুমতে 
আছি গুতা হাবিয়ে মারেই চানা অকরলা। o 
মাততারা আছে। আগর কথা আগই নাকরতারা। হাবি জানতেকুরা হান। আগই মাতল 
হাইদে তলেল অজারে ভাহো, তা মাতক'। SER অজা মণিপুরে ডাক তামকরাৎ গিয়া 
যাদুমন্ত্র, মানু বুলানি, বাণমারানি, কামকরানি, জরি, কবজ দেনা, চাপাল দেনা, আয়ু 
বরাদেনা, দৌ খেদানি, নুয়া কইনা ফিট অইলে বালা করানি, খইতৌ বাধানি, আতদানি, 
মেইপারল কিতা হিকিয়া আহেছেগ। তারে রাতি গিয়া ঘুমেত্ত Son সিকি আগল 
বার্তন দিলাগা আরো বাহার আড়ি আগৎ হুজক পিয়া পিয়া আহিল। WIE Sq চেইতে 

হরপগ মাল। শৌগর মিহুল চেয়া মাৎল না, শৌগতে গিয়া হদাছেগ; সমসকার করিল 
জুৎ করো। আগই নুয়া করে চেয়া মাৎল -এরে মিহল আছেগতে। _ 'হাবিগই হাবিত৷ 
মাতে পারলেতে মোরেতে কিয়া ডাকলাইগা। পার SOI তোর মিহুল, শৌগরতা নাগই 
| ঠইগ আছে না নেই Sam চানাহান জানানি লাগের। হার নাপেয়া লাহলে না 
গুজুরি'। 

কবিতা, চিত্র, সঙ্গীত বা অন্যান্য শিল্পরতাউ ঠইগ আছে না নেই ওহান 
চানাহান জানানি লাগের। অদীক্ষিত মানু আগই ঠইগ চানা নাজানে। ঠইগ আছে উপেই 
নেই বুলতই, নেই উপেই আছে বুলতই। হবা সমালোচনা আহান সাহিত্য গুহানর 
সম্পদ। বিভিন্ন সমালোচনা পাকরিয়া নুয়া দৃষ্টি আহান পেয়ার। বুদ্ধদেব বসুর সাহিত্য 
সমালোচনা গুতা যে কোন সাহিত্য পাঠক আগই পাকরানি থক। আমার ভাষাৎ 
সাহিত্য-সমালোচনার হবা ধারা আগ নেই। কবিতা বার য়ারি খানি আহান থাইলৌ 
উতার সমালোচনা অমাটিক আহিৎ নাপড়ের। সাহিত্যর সৌন্দর্য ওুহান উপভোগ 
করতারা BOS তানুর উপভোগ San পাঠকরাং সমালোচনাল বাটে দিতারাতা। 
পাঠকে হান পাকরিয়া উপকৃত অইতারা। সমালোচনা গুহানে পাঠকর শিল্পরুচিরে 
উন্নত করে পারলেহে সমালোচনা CaM সার্থক অরতা। 

বুদ্ধদেব বসুর মেঘদূতর ভূমিকা Sar পাকরিয়া অধ্যাপক আগই মাতেছিল — 
“মোরতা নুয়া দৃষ্টি আহান খুলিল'। 

আমি আমার সাহিত্য সমালোচনারে দল করানির অঙ্গহান না হংকরিয়া কাব্য 
উপভোগর সামগ্রী আহান হংকরিক। 


Su 


কবি জন কিটসর ওড টু এ নাইটিংগেল বার ওড টু অটাম কবিতা দ্বিয়হানি 
পৃথিবীর যেপেই যেপেই ইংরেজি পঠন পাঠন অর ওুঁপেইর RR পাকরেছি। মোর 
পরিচিত হুনার মেডেল পাছে ছাত্র আগ কিটসর ওডটু এ নাইটিংগেল কবিতা উঁহান 
বাগাদেনারকা অধ্যাপনার কাম করের। ওয়াড্স্ওয়ার্থ, গ্রে, ড্রাইডেন, শেলি বার আর 
আর কবিয়ে ওড ইকরেছি। অইলৌ জন কিটস্‌ ওড ইকরিয়া বিখ্যাত অছে। প্রাচীন 
কালে ওড এতা এলা দেনারকা লেংকরলা। গ্রিক নাটকর কোরাসর এলা Cor 
choric ode বুলতারা। বর্তমান কালে ওড সাধারণত অন্ত্যমিল দিয়া ইকরতারা। ওড 
এতা সম্বোধন মূলক কবিতা । শেলির Ode to the west winda অকরানিহান 
O wild west wind! 

গ্রিক নাটকর কোরাসর সঙ্গীত পদ্ধতি San অনুসরণ করিয়া ওড এতা 

পিণ্ডারে সৃষ্টি করেছেতা। ৩৩৫ খৃষ্টপূর্বাব্দৎ গ্রিসদেশর থিবসর মানু Coe আলেকজান্ডার 
বশ্যতা স্বীকার করানি নাকরলা বুলিয়া থিবস নগরীগ ধ্বংস করানির আদেশ দেছিল 
আলেকজান্ডারে। CORN ঘর আগতে রক্ষা পাছিল তার আদেশে। ঘর ওুগৎ 
SS আহো বছর আগে কবি Peta থাইলগ। 
কবি আগ ঘর গুগৎ আহো বছর আগেদে আছিল বুলিয়া আলেকজান্ডার সাদে 
নিষ্ঠুর আক্রমণকারী আগই ঘর ওগরে সসম্মানে রক্ষা করেছে। কবি এতা পাগালা, কবি 
এতা অসংসারী, মাগানা মানু কিন্তু তানুর প্রতিভা Sama সালেদে জগতর হাবি 
মানুয়েউ কবি আগরে নিজর মানুগ বুলিয়া বানা পেইতারা। মানুর নুঙেই নুংশি, হারৌ 
Pra, বানা প্রেম হাবি কবিয়েহে ভাবা frome নাই। কবিয়ে মানব সভ্যতা 
সংস্কৃতিরে গজেদে কাকরিয়া নিতারাগা। কবি আগর কথা অমোঘ CAN মানুর মনহানাৎ 
গোপন সেনাকাটাগর সাদে বিদেরগা। কবিয়ে মানুর থতাৎ ভাষা দিয়া মানুর কাদাৎ 
থাইতারা চিরকাল। রাষ্ট্রশক্তিয়ে cm কবিরে ডরপেইতারা। Sara রাষ্ট্রশক্তিয়ে 
লোরকারে গুলি করিয়া মারের, বেঞ্জামিন মোলায়েসরে ফারাচি দের। নজরুল DARA 
ফাটকে বরার, শামসুর রাহমানরে রাষ্ট্রপালিত ঘাতকে আক্রমণ করতারা। কবি এতা 
সম্ভবত সমাজর ARS শক্তিশালী মানু। তানুর কবিত্ব শক্তিহানে সমাজরে যেসাদে 
প্রভাবিত করের MR রাষ্ট্রশক্তির নংমেইয়ে নুয়ারের। 

আলেকজাণ্ডার এরিস্টটলর শিষ্যগ। কাব্যতত্ব পাকরেছে সংস্কৃতিমান যুবকগ। 
SA তা তার আহৌ বছর আগে দৌ অছে কবি আগর ঘরগ সভ্যতার স্মৃতিহান 
বুলিয়া রক্ষা করেছেতা। 

তার যুগর শতবর্ষ আগেকার কবি আগরে সম্মান দেহয়াছে বুলিয়া ম্যাসিডোনিয়ার 
(না, মাকিদোনিয়া বুলতাং), নিষ্ঠুর, পররাজ্য আক্রমণকারী যুবক আগরে ক্ষমা করে 
দিলাং। মি আগইতে অন্তত। 


নিঙলর ফিজেৎ 


আমার লেখকে ইকরিল বিষয় নাপেইলে নিঙলরে আমার কলাকৃষ্টি (1) রক্ষা 
করানিরকা আবেদন করিয়া প্রবন্ধ ইকরতারা। আমার নিজস্ব ফিজেৎ তা পিদানির 
উপদেশ দিতারা। অর্থাৎ কলাকৃষ্টি রক্ষার দায়িত্বহান নিঙলরতা, জেলেইরতা; মুনিরতা 
নাগই। মুনিয়ে যেতাউ পিদকা, যেতাউ করকা Carle কলাকৃষ্টির ক্ষতি নার। হাইদে, 
নিঙলরে আমার নিজস্ব পোষাক পিদানিরকা বাধ্য করলাং বুলিক। কি ফিজেতহান পিদো 
বুলতাঙাইতা? লেইসা কাপিয়া, কানে আংঠি পিদিয়া, য়া-বেরুনি বেড়েয়া কলেজে 
যেইগা, চাকুরি করো বুলতাং! Ma ফিজেৎতে কিতা অনা? ব্লাউজ না উরিয়া য়াৎ 

কাকরিয়া সিনেমা চানাৎ যেইগা বুলতাং। আসলে এবাকা যেসাদে ইনাফি আঙালুরি 
ব্রাউজ উরতারা পিদতারা এহান এবাকার চলমান আজিকালিকার ফ্যাশনহান। আগেদে 
মৌয়ে সিন্দুর না পিদলা। পিদলা ওতারেল Rena করিয়া এলা দিলা — 'নাটকীর 
কপালে সিন্দুরর ফুটা / বাউটা পুলিশর মধুরর গটা।' এবাকাতে বিয়া অছে কইনাই সিন্দুর 
না পিদানি কল্পনাউ করে নুয়ারতারা। আজি কালি গাঙেদে পেয়া সালোয়ার কামিজ 
জিনস্‌ ম্যাক্সি পিদতারা। কতদিন am কি ফ্যাশন চলতই কিগই জানে। আগে টুল 
ডিগল করে Ral, জুরাগৎ সেনাকাটা বিদেইলা, কানে ফুল পিদলা। আজি কালিতে 
বয় কাট। কত বছর থায়া রাধার বেণীগল এলা দিলে ভাবকে চিত্র Sarr ধরে 
নুয়ারতাই। 

ফ্যাশন এতা Pas কিহান চলের San মাতানি চিল। খাজুরাহো বার 
অজন্তাৎ দেহিয়ারতা নিঙলর ty অনাবৃত। নিঙলর ফিজেৎ CoM হবা সাক্তির 
ধারণা যুগে যুগে পরিবর্তিত অছে। বুজন মানুর দীর্ঘশ্বাস ফ্যাশনে নাগণের। জাপানি 
নিউলরতা জাঙহান হুরুকাং অক বুলিয়া লুয়ার জুতা পিদাদিলা। এবাকা জাপানিয়ে 
ইয়োরোপিয়ান ফিজেৎ পিদতারা। মায়ানমারর পাদাউং অঞ্চলরতাই _নারীরতা বৌনাগ 
ডিগল অইলেহে সৌন্দর্যহান প্রকাশ পার বুলিয়া নিংকরলা। গুঁহানল কনাকত পিতারেইর 
রিও শৌনাগৎ পিদাদিলা। রেনেসান্সর সময় আইন করে দেছিলা ভাঙরিয়া মানুর ফ্যাশন 
আতলপাই অনুসরণ নাকরানি। ১৪১৮ খৃষ্টাব্দ ফ্রান্সে জেলেইয়ে জুরাগ এমাটিক 
উচকরে বাদলা বুললেতে ফ্রান্সর ভিসেনে+র দুর্গ গর দুয়ার গুতা কাপিয়া উচকরানি 
লাগিল। আগেদে যেসাদে আমার fica বার মৌরতা ফুতি পিদানি তঙাল অছিল 
উসাদে টিউডর যুগে ইংল্যাণ্ডে বিয়া নাছে নিলে আত ডিগল বার বুকগ হুদালা করে 
আডেই উরলা। আর্কিমিডিসে ইউরেকা ইউরেকা বুলিয়া পথেদে উলঙ্গ অয়া দাবদিয়া 
গেছিলগা হান আত্মবিস্মৃত বৈজ্ঞানিকগর আচরণহান নাগই। উলঙ্গ অনা Sam 
উবাকার মুনির ফ্যাশনহান। গ্রীসে উলঙ্গ অয়া ব্যায়াম করলা। ১৯০৯ খৃষ্টাব্দ আ্যানেট 
কেলেরম্যান বুলিয়া হাতুরে চ্যাম্পিয়ন অছিলি অস্ট্রেলিয়ান Rea আগ আমেরিকার 
বোস্টনর সমুদ্রপারে গারিগৎ চেপছে সুইমিং স্যুট আহান পিদিয়া আছিলি। লেমপালহানাত্ত 
FIA নাগুরেছে, বার আঠুগর ইঞ্চি আহান তলেতত কিৎতাউ নেই। অশ্লীল পোশাক 
পিদেছে বুলিয়া পুলিশে এরেস্ট করেছিলা তেইরে। আজিকালিকার নিঙলর পোষাক 
দেখলে মুনিয়ে লাজ পেইতারা। যেবাকা যেহান ফ্যাশন গুহানরে নিঙউলেউ মুনিয়েউ 
গ্রহণ নাকরিয়া উপায় নেই। 

কলাকৃষ্টি রক্ষার দায়িত্ব নিঙলরতা শিচ্চিল নাগই। মুনিরতাউ আছে। আমার 
বানা থক কলকৃষ্টি রক্ষারকা। 


98 


মহিলা মোর্চা 


হৌদিন মোর শ্রদ্ধেয়া আলীয়া আগই নিয়াম নুঙেই নায়া মাল - তুমি কৰি 
এতাই নারীবন্দনা কররাই এহান হবারকা নাগই। নারীরে ভোগ্য হিসাবে খালকরিয়া 
তানুর রূপ সীনদর্যর বাখান কররাইতা। নারীর অন্যান্য সার্থকতা উতাতে কিয়া নিংসিং 
নারাই! 

মি মাতলু - নারী এতা হাবির গজরতা উহান ভগবানেউ হারপাছে। শক্তির 
গিথানক দুর্গা, বিদ্যার গিথানক সরস্বতী, সম্পদর গিথানক লক্ষ্মী, গর গিথানি, মাটির 
__ অইলগা অইলগা। দেখলে গিদেই নাদেখলে দশেই। নারীর কৃতিত্ব হাবি আত্মসাৎ 
করিয়া তুমি মুনি এতা ডাঙর অছতা, হারপেইলে। 

কথাহানতে হাইহান। নারীজাগরণরকা আন্দোলন করল ফরাসি সমাজতান্ত্রিক 
মহিলাগ ফ্লোরা ব্রিস্তী। তেই মাতেছিলিতা “পৃথিবীর হাবি শ্রমিক এক অই”। Bap 
এবাকা Wt লেরিকে থার। কুঙ্গই নিকালাছে উহান নামতলা থাংতে মানুরে 
নিংকরতারাতাই এহান মার্স নাইলে লেলিনে মাতেছে কথাহান। 

সমুদ্রং জাহাজগ বুরিয়া খালাসি আগ বাহিতে বাহিতে নির্জন দ্বীপ আগ 
পেইলগা। উপেইত্ত ভগবানরে ডাহানি অকরল। ডাহানিয়ে আকয়া খাংকরে নুয়ারিয়া 
ভগবানে দেবদূত আগরে মাতল - যাগাতা হারপাগা, কিতা মাগেরতা। আশাহান থুংকরে 
দিছ। জ্বালেয়া খা বেলল আকয়া ! 

দেবদূত ওগই গিয়া মানু উবে আংকরলগা _ ‘কিতা মাগরতা?”- “হাই মি 
উদ্ধার পানা মনাউরি”। m খালকরি তিনদিন পিছেদে জাহাজ আগ আইভই গই 
তোরে উদ্ধার করতই।" 

_ “রে তিনো দিনতে?” দেবদূত গুগহ তারকা তিনদিনর উপযুক্ত খাদ্য 
পানীয় জুগৎ করে দিল। পানীয়র প্রভাবে লাজহান বাগিল গুপেই মাতল _ হুন, 
দেবদৃতগিরক। ইয়, এরে, মোরকা পৃথিবীর শ্রেষ্ঠ নারী গুগ আনেদিয়া পারতেইতা।? 
দেবদূত গগ মিকুপহানাৎ গিয়া মাদার টেরিজারেল আইলগা। 

শাৎ সাক্তি কানা খরা ওতায়ো শাত হবা নিঙল আগ, লগে ধনসম্পত্তি ফুতি 
ফালি = রুপাল পানা মনেইতারা। এহানর প্রতিবাদ করানিরকা নিঙল কতগই 
প্রজাপতি অফিস আগ খুললা। 'নিজর কইনা নিজে লেপকরো" “নাঙর অফিস এগৎ 
গিয়া ফিজ জমা দিলেগা, কইনাগ বাছে পারতেই। আগই ফিজ দিয়া বিতরে হমেইলগা। 
দুয়ার দুহান আছে। আহানাৎ ইকরেছি ‘কনাক বার শা হবা’। আরাক আহানাৎ 
আছেতাই ‘খানি বয়স অছে বার শাতহান জুগৎ AR | এগ পয়লাকার দুয়ারহানাদে 
হমেয়া বার দুয়ার দুহান পেইলগা। আহানাৎ ‘কামদুম জানে’, আরাক আহানাৎ — ‘অক 

AS | এগ পয়লাকার ওহানাদে গেলগা। আরাক দুয়ার দুহান পেইল। আহানাৎ 'হবা 
যৌতুক দিতাই’, আহানাৎ ইকরেছি “যৌতুক নেই’। গয়লাকার ওুঁহানাদে হমেয়া 
মেংশেল আহান পেইলগা। উঁহানাৎ ইকরেছিতা তোরে চেয়া মাত্তা, তি এসাদে কইনা 
আগর উপযুক্তগ না কিতা। 

মি সহিলারেল কিৎতাউ না ইকরুরি কারণহান তানুরে প্রশংসা করলে গৃহিণী 
গই মাতিরি কিতাতে বুড়াকালে রসর pen পেইলে থাং! মি তারে সাক্তি বুললে 
মাতিরি-অ, আমি এতা হবা নেই না! এরে যাউরিগা। থাক আকখুলাগই। 


পেপুরা বার এলাদের পকগ 


য়ারি এহান আমি হাবিয়ৌ কনাকে পাকরেছি। জারর পরে খাদ্যর অভাব অইল 
আরো এলাদের পক আগ সঞ্চয়শীল পেপুরারাং খাদ্য খানি মাগলগাতা। ওঁবাকা কর্মবীর 
পেপুরা উতাই এগরে আংকরলা — ‘সৌকরার পরেতে কিতা করিয়া আছিলে+। ‘এলা 
দিয়া আছিলু*। গুবাকা পেপুরা BOIS বিদ্রপ করিয়া মালা _ 'জারর পরহান নাছিয়া 
APA | অকৃতজ্ঞ পেপুরা এতাই নাখালকরলা, সৌকরার পরে তানু হিনপেয়া কাম 
করলা গুপেই এরে পক এগর এলাহান হুনিয়া হিনহান পাহুরেছিলাতা। তার এলাহানর 
সুর ওগই তানুর হিন গুহান কককরে দিল। ওঁ এলা গুহানে তানুরে কাম করানির 
উদ্যমহান দেছেতা। তানুর ক্রীতদাসত্ব ওহানরেউ নুঙেই করে দেছিলতা এলা গুহানে। 
জগৎ এহানাৎ জিংতা অনার অর্থহান তানু এলা ওহানাত পাছিলতা। 

সংসার এহানাৎ কবি আগর ভাগ্যহানৌ ওসাদে। কর্মবীর, নেতা, সংসারী 
মানুয়ে যেবাকা কামর চক্রব্যুহগৎ বন্দী অয়া বুলতারা গুবাকা কবি এগই কোণ আগদে 
থায়া, জারর পরে তারতা কিতা অইতই ও ক্ষুদ্র স্বার্থচিন্তা ওহান ত্যাগ করিয়া এলা 
দিয়া থার। জগতর হিনদুখ, নুয়ারাপানি, বিচ্ছেদবিরহ, নুঙেইনুংশি, হারৌপিয়ম এতা 
aña গজে তার এলার সুর ওগল মাঠিয়া দের। এতাল বিবুলা অয়া আহির পানি 
বেলেয়া থায়া কৃংগই দলান হংকরলা, FAL ডাঙর মাছ খেইলা, কুংগই উন্নতির শিখরে 
কাইলাগা, FAS ক্ষমতাবান অইলা, নিজর শৌজিপুৎ পরিবারহান অভাবর তাড়নায় 
কতিহান দুঃখ পেইলা ওগদে নাউ চাদের। সংসার এহানে তারে নিন্দা করতারা। 
পাগালাগ বুলিয়া তারে আতর সপা দিয়া আহিতারা। ঘরেউ তার সম্মান নেই। উঠতে 
বইতে গৃহিণী 98 তার অকর্মণ্যতার খুটা কারিরি। দুয়াদে সমাজসেবী আকতাই তার 
কবিতা তা কোণ আগদে বেলেয়া থনার উপদেশ দিতারা। গুতাউ কবি এগই অসীম 
দুঃখর আহির পানির ভালহান গারগৎ পিদিয়া রাতিকীর হাওয়া সিটা টুমকরের। তারাংত 
rs অকনেই মূর্খ জগত্হানাৎ আর নেই। 

পেপুরারমাউ এলা নুংশি পেইতারা; এলার মর্ম হারপেইতারা আকতা আছি। 
Boe তার এলা Sam হুনিয়া আহির পানি বেলতারা। অর্থাৎ হ্বাই সাকতিয়ে 
বেইবুনি। কাব্যরস উপভোগ করতারা ওঁতাই মাত্তারাতা-_ কবি, তি কিৎতাউ নাকরেদি। 
তোর কাব্যল, সঙ্গীতল আমারে হারৌ করেদে, এহান শিচ্চিল তোরাং আমার 
শ্রার্থনাহান। তি আমার অচেতন মন এহানাৎ চৈতন্য দিয়া আমারে এরে জগৎ এহান 
নুয়া করে চিনানির সুযোগ দিলে। আমার সূক্ষ্ম অনুভূতি তা হজাক করিয়া আমারে 
মানু হংকরলে। তি যেতা দিলে গুতা ক্ষমতা আর সম্পদে আমারে দেনা নুয়ারের। 
তোরকা আমি মানব সভ্যতার গৌরব করিয়ার। 

আরাক আকতাই মাত্তারা, কবি এগ সমাজর কোন কামে না লাগের। তার 
কবিতাল ধন, সম্পত্তি, ক্ষমতা, ক্যারিয়ার, ভোট, পারমিট, লাইসেন্স কিৎতাউ নাপেয়ার। 
কবি এতা অকর্মা বার পরজীবী। তানুর লেরিক লইবাং সারুকতে ইলেট্রনিক্সর বার 
আহান সংগ্রহ করলে সমাজে স্ট্যাটাসহান বাড়তই। 

আকতাই সংসার এহানরে বন্দীশিবিরগ হংকরিয়া থনা মনাছি। ও চারিবারা 
অবরুদ্ধ উন্নতির কারাগার Sic কৰি আগই মুক্তির বেছুনি আহানল বৌদে দের। ও 
বৌ ওহানর IETS কম নাগই আমার সালে। 


সৌজন্য 


সৌজন্য এহান সভ্যতার অঙ্গহান। সম্ভবত অন্যতম প্রধান অঙ্গহান। সৌজন্য 
বার ভদ্রতা উন্নত বার পরিশীলিত পবিবার বা সমাজ আহানর চর্চার বিষয় হানি। এহান 
ফিজেতহান নাগই যেহান আমি দুয়াদে যিতেগা ব্যবহার করিয়ার বার ঘরে আয়া কারিয়া 
থয়ার। সৌজন্যহান গারিগৎ নেয়ইব মানু A আধুনিক সুযোগ সুবিধা বার সম্পদর 
অধিকারীগ অইলেউ সভ্যগ নাগই। সভ্যসমাজ আহানে সৌজন্যল চিন্তা করতারা। 
কথাহান লেহে প্লিজ বার থ্যাঙ্ক ইউ ব্যবহার করতারা। ইংরেজি ভাষাৎ আপনি তির 
পার্থক্য নেই। ওঁহানে তি কুঙ্গ প্রশ্ন এহানর লগে প্লিজ বা স্যার ব্যবহার করিয়া 
দৌজন্যর পরিচয় দিতারা। জার্মান ভাষাৎ আপনি-তির ব্যবহার আছে। Wer bist 
du ? বুললে অর্থহান তি Fr! Wer sind Sie ?বুললে অর্থহান আপনি wr থাং। 
মাপাল এসাদে মাতানিও য়াকরের Wer bist da? কুঙ্গ থাং 2 উর্দু ভাষাৎ সৌজন্যর 
বহুল ব্যবহার দেহিয়ার। মেইতেই ভাষাতৌ সৌজন্যর প্রকাশ আছে। আমার ভাষাৎ 
Who are you এহানর অর্থহান তি FH এহান অসৌজন্য মূলক প্রশ্নহান। ওুঁহানে 
আমি খানি মেঙকরে মাতিয়ার দাদাবাবুতে TR থাং, খুড়াতে কিসাদেগ থাং। ইদানিং 
আপনি শব্দ এগ বরেয়া সৌজন্য প্রকাশ করিয়ার। আপনিতে FE থাং বুলিয়া শ্রশ্ন 


a 


করিয়ার॥ মাপালৌ (সৌন্দর্ম প্রকাশ অর নারগ কঙালা করিয়া। 

Aaa cha নিন্দা করৌরিতা নাগই। আমি কনাক অছিলাং 
ভৱান্সাউ বুজে আমারে নিন্দা করলা। আজিকালিকার EN এতা... বুলিয়া তানুর কালর 
a CRN) সম্ভবত ভানু কনাক অইতে বুজনে তানুরে ওসাদে মাতেছি। এরে 
Ea GE ইলয়া মতুরিতা আজিকালিকার শৌরাং সৌজন্যবোধ নেই, এহানর 
SS আমার সমাজে GE! আছেতাই ঠানা নাকরিয়া Caw প্রকাশ করানিহান। 
SSS অইতই নাই। আমি খুৎতেই পিদলাং, তানু জিনস পিদতারা। আমি মাটিৎ 
al pas বাত খেইলাং, তানু ডাইনিং টেবিলে বয়া খেইতারা। আমি মাষ্টরর হজক 
am দিলাং এবাকা তানুরে a ডরপেইতারা। আমি কলার ক্ষারল ফুতি ধইলাং , 
SH ak মেশিনে ধইতারা। তানুরাং সিনেমার অভিনেতা অভিনেত্রী, ফিলমি গানা, 
an মিউজিক, হিন্দি সিরিয়েল সম্পর্কে অগাধ জ্ঞান আছে। আমারাং CoM বিন্দু 
SHE GR কিয়া আমারে ঠানা করতাইতা তানু। আমারে মালক বাপকে ধমকেয়া 
FRAT হিরেইলা। বুজনরে, অজারে হমাহান দেনা বাধ্য করলা। এবাকা মালকে বাপকে 
SER SA বুলিয়া না নিংকরতারা। আধুনিক সাজসরঞ্জামর জঞ্জালল ঘরগ বুজাছি 
RE আচার ব্যবহারে ভাষাৎ সৌজন্য চর্চা নেই। ওঁহানর কারণহান মনহানল 
ERA আমি সভ্য নাছি। আরতারাংত হাবিতা হিকলৌ সৌজন্য না হিকেছি। eater 
Ramas Yan থাইলেউ সভ্যতাত্ত দূরেই অয়া আছি। EPA টেবিলক্লথ ব্যবহার 
করানি, Era গ্লাষ্টিকর ফুল সাজেয়া থনা গুঁহানাৎতৌ কথাবার্তা বার ভাষারমা মাধুর্য 
Safe Cam নিয়াম গুরুত্বপূর্ণহান। মি হাবিরে A. G. Gardeners On saying 
please ar ওহান পাকরানিরকা অনুরোধ করৌরি। 

Cia আমারতা তিনহান খুৎ্তল দেনা থক। এরে তিনোহানি অইলতাই হবা 
অভ্যাস, হুর রুচি বার সৌজন্য। এরে তিনোহানি মালক বাপকরাংত শৌগরে দেনার 
শ্রেষ্ঠ দানহানি। 


RE 


ERS (Kade) বুলিয়া পাথর আকতা আছে; রঙহান খানি আসাংপা। অবশ্য 
নীলা বার দলা (জেইডো পেইতারা। অরণ্যদেব বা বেতাল বা ফ্যান্টমরতা কিলাউয়ি 
FREE, ALAA লেডৌ SE Sia, AR জেইড পাথরর ঘর আগ আছে। 

GA ফুলদানি, মুকখু বার আরতাউ নানান সখর জিনিষ, ঘর সাজানির 
কিনি Se চিনদেশে ৭,০০০ বছর আগেং জেইডর ব্যবহার আছে বুলিয়া 
ama RS 'পেইতারাতা প্রধানত মিয়ানমারে। পৃথিবীর নবৃই শতাংশ জেইড 
মিয়ানমার +e নিকুলের। So চোরাই পথেদে fa, থাইল্যাণ্ড কিতাৎ 


cir 


মেঠেল 


মি আকথুরুম ফরাসি হিকানি অকরেছিলুতা মোর রুমমেট আগরাংত। সিল ভু 
al, মের্সি বোকু ইত্যাদি দুহান আহান কথা হিকলু আরো মোরে মোর রুমমেট গহ 
আংকরল - মাৎ্তা চেইক BIA এহান কিতা কিতার a শ্রেষ্ঠত্ব অর্জন করেছেতা? মি 
লগে লগে খুমকরলু-শিল্পসাহিত্য। -'আরতাতে"? মি ইমপানি অয়া পাইলু বাকা ওগই 
মাতল -খাদ্য। অর্থাৎ মেঠেলর মা তানু শ্রেষ্ঠ। খানাতো গুসাদে। নিয়াম পেৎ। হুয়াত্তা 
নাইলে নাহেইতারা। হুয়াতা উপভোগ করানি জানি। ইংরেজিৎ যেতারে মাত্তারা 
কোনোইসার। 

কথা এহান বিশ্বাস করানি নিরাম হিনপেইল। গ্রানুই অর্থাৎ কেরবঙ যেতার প্রিয় 
খাদ্য তারে কিসাদে শ্রেষ্ঠ বুলতুগা! পৃথিবীর শ্রেষ্ঠতম সুখাদ্য নাহাছে ওুগই ফ্রান্সর 
খাদ্য তালিকারে সুখাদ্য বুলতইতা। @ অজ্ঞান ওগ, যেগই রসনার শ্রেষ্ঠতম তৃপ্তি 
নাপাছে ওুগরে মি করুণা করৌরি। মি পৃথিবীর শ্রেষ্ঠতম সুখাদ্যর তালিকা আহান দিং। 
আন্দির পাতার মচি, মিয়াংপা বরেয়া উসেইর ইরলপা, কাদাৎ টিনে বাজেছি ডাঙর 
খাজিং, ইকাইতাপির সিনচু, aaa সক করেছি মুগর হো, কার্তিকে মুরার ইরপা, 
কাদাৎ লেউর ডেম বার জিৎ হুকাছি গিয়া, (ফোকেইথম দেনা না পাহুরবাং) কুকির 
RRA পরমে, হুরকাং হুরকাং আলু দিয়া আমুলির ইরলপা, ঠাকেইচলাই মকাই, খাটলর 
আঠির ইরলপাৎ ডাইল মুষ্টি আহান দিয়া, বাতর গজে দেছি তেরার ইরলপা, pos fas 
পুড়েছি আলুল পালটই আহান (মকসি জালনি থকর), ইকার পুটি, হেইকিরিল বইচার 
মেঠেল আহান। আমি কনাকে বডি খেলতে মাতলাং__গড়বনর ইচার সিনচু মরলেউ 
নাপাহুরতাঙায়! ও প্রবাদ প্রতিম সিনচু Col, fea পেপুরার বাজা (আজি কালি যেতারে 
মাশরুম বুলতারা), ইলিশার হুকনল মসরির ডাইল, সাকলখইর খার - এতা হবা 
ফাইভস্টার হোটেল আগর মেনুৎ ফরাসি নাঙ দিয়া থইলে -মানুয়ে হাবিতা বেলেয়া 
এতাহে অর্ডার দিতাই। ফরাসি শেফ না লাগতই আমার ইমা ইন্দলে কাকালিৎ খাংচেৎ 
বাধিয়া ঘাম ঘাম শৌয়য়া রাধিয়া ফুরা নুয়ারতাই Sar মি দিব্য দৃষ্টিল দেহরি। 
প্রস্নকুমার সিংহ গিরকে we পত্রিকা হোটেল fetal বুলিয়া রচনা আহান 
ইকরেছিল করিমগঞ্জর কাল্পনিক হোটেল আগর মেনুল। লয়ইলগা পারেঙ উহানাৎ 
হোটেলগর দুয়ারহানাৎ নজরর কাঠি আগ টাঙে দেনারকা উপদেশ দেছিল। গুপেই 
ব্রেকফাস্টেত্ত রাতিকার ডিনার পেয়া যে মেনুহান দেছিল ও ক্লাসিক মেনু উহানর 
পেটেন্ট লয়া থনারকা তার শৌ জিপুতরে পরামর্শ দিয়োরি। নাইলে বিদেশীয়ে উহানর : 
(পেটেন্ট লইলাক পুরি আমি বার নুয়া করে তানুরাংত লনাৎ পড়তাঙাই। কতি তাই! 


ক্রিশে 


ক্লিশে (cliché) এগ ফরাসি শব্দগ। মূল অর্থহান রুক বা ধাতুর AKA, যেগৎত 
ছাপা করতারা। গঁহানাত্ত অর্থহান আহেছেতা গতানুগতিক, চিরাচরিত, নৃতনত্হীন। 
এবাকা বহু ব্যবহারল জীর্ণ অছে ওহানরে ক্লিশে বুলতারা। ক্রান্পর জা ককতো শিল্পর 
হাবি বারাদে তার প্রতিভার স্বাক্ষর থয়া গেছেগা। তা জিংতা অরা থাইতে মাতলা 
ফ্রান্সে দুহান দর্শনীয় বস্তু আছে। তার মা আগ এফিল টাওয়ার বার আরাক আগ 
জী ককতো। ককতো আবখুরুম সুররিয়েলিস্ট চিত্রকর সালভাদোর দালিরে মাতেছিলতা 
RI যেগই মাতেছিল, তেইর গালগ গোলাপগর সাদে রাঙা, গুগ কবিগ। পিছেকার 
খুরুম ব্যবহার করেছে গুগ ইডিয়টগ। অর্থাৎ আমি যেতাই নুয়া ভাব আহান Tal 
চিত্ৰকল্প উপমা উৎপ্রেক্ষা দেনা নুয়ারিয়ার ওতা ইডিয়ট। যেগই quiet করের এগ 
জিনিয়াসগ, প্রতিভাবানগ। জিনিয়াসে মানুরে নুয়াতা দিয়া পারতারা, মিডিওকার ওঁতাই 
আগেকার COA অনুসরণ করতারাতা। আমি ইডিয়ট মিডিওকার এতাই হান করাৎ 
লাগেছিতা। এজরা পাউন্ডে এলিয়টর ওয়েসটল্যান্ডর সম্পূর্ণ পর্ব আহান কাপে দেছিল। 
CORT অংশ আহান রেপ অব লকর অনুকরণহান। প্রাউন্ডর মতহান, আগেকার তার 
অনুকরণ করানি থক নেই। নুয়া আকতা কর। 

রঘু রাই বিখ্যাত চিত্র সাংবাদিকগ। বিভিন্ন পত্রিকাৎ তার ছবি প্রকাশিত অর। 
তার ছবি আহানল ইমার্জেজির সময় হুলুস্তূল কাণ্ড আহান অছিল। বাকা, সংবাদ চিত্র, 
সাহিত্য, সিনেমা হাবি সেনসর করলা সময়হাঁন। তা তুলেছে ছবি আহান সেনসারর 
অনুমতি পেয়া পত্রিকাৎ নিকুলে পড়িলগা। কিততাউ নেই নিরীহ ছবিহান_ পথেদে মানু 
আটিয়া বিতারাগা। পুলিশ আগ উবা অয়া আছে। তলে ক্যাপশনহান -“হাবি ঠিকঠাক 
চলের”। ছবি ওঁহানল সরকারি মহলে পরলেই আহান অইল। পত্রিকা কর্তৃপক্ষই মাৎলা 
আমি কিতা করতাং সেনসারে অনুমতি দিলা আরো আমি ছাপেইলাং। এরে ভয়ঙ্কর 
ব্যঙ্গ এহান সরকারে হজম করানি হিনপাছিল। 

ও রঘু রাইরাং আগই চিত্র সাংবাদিকতা হিকাৎ গেছেগাতা। রঘু রাইয়ে মাল 
_ ক্যামেরাগৎ ফিল্ম রোল আহান বুজিয়া হাবিহানিৎ তাজমহলর ছবি তুলিয়া আনগা। 
ফটো তুলিয়া আনল আরো রোল উগ থয়া মাল -যাগা আরাক রোল আগ বুজিয়া 
ইমে তাজনহলগর ছবি তুলিয়া আনগা। এসাদে করে আরাক আকথখুরুম করল। চতুর্থ 
খুরুম মাৎল _ যাগা, এখুরুম তুলতেই তাজমহলর ছবি ওতা ডেভেলাপ করিয়া 
চেইতাায়। 

পরলাকার তিনগ রোলরম৷ তুলেছে ছবি Su! HACE তুলিয়া পুরানা করেছি 
PAS তুলেছেতা। Bo গতানুগতিক, নৃতনত্বহীন, ক্লিশে। গুতা ক্যালেগারে 
দেহিয়ার তাজমহলর ছবি। পয়লাকার তিনগ রোল আরতারে অনুকরণ করিয়া 


৪১ 


ll 


এহানাতৌ পৃথিবীর অধিকাংশ মানু লেইরা, চারা এলকরতারা। চিকিৎসা শাস্ত্র এমাটিক 
উন্নতি অছে হাইহান, কিন্ত ও উন্নত চিকিৎসা পদ্ধতি অধিকাংশ মানুরাং অপ্রাপ্য, 
পৃথিবীর অধিকাংশ মানু বিনা চিকিৎসাৎ মরতারা। টেলিফোন, ওয়াশিং মেশিন _ 
বিজ্ঞানর নুয়া নুয়া আবিষ্কার Sur নাথাইলে পৃথিবীর কিহান ক্ষতি অইলইছতা মি মাতে 
নুয়ারুরি। আমি বিশ্ব নাগরিক অনা নুরারলৌ ঘরর কাদার মানু Sta নুভেই নুংশি 
হারৌ পিয়মে একাত্ম অনা পারলাউইছ। তানুর দুঃখত দুঃখ পেইলাঙইছ। এলডুস 
হাকসলির Brave New Worlds অসভ্য 8 মাতেছিল, I want sorrow, 
1 want poetry -ফিউজেরালডর অনুবাদে ওমর বৈয়ামর রুবাই আহানাৎ আছে কথা 
হানি আমার হাবিরতাই হপনহান। সামান্য খানি বাদ্য, কাদাৎ প্রিয়া, কাব্যর লেরিক 
আহান — এতাল আমার স্বর্গহান লেংকরিক। ওঁহান অইলে আমি বরা অইতাঙাই 
মনহানল। কবিতাই আমার মনহান বরা করে দের। আমি আরাক খানি চেপইক কবিতার 
কাদাৎ। 

Rama নবতম অবদান কম্পুটার। Far মানুরাংত কবিতা, দর্শন, 
ইতিহাস, শিল্প হাবি কাড়লরা নিয়া মানুগরে A হংকরেছে। ও ঠইগ নেই মানুযন্ত 
গুগরাং কবিতাল প্রাণ প্রতিষ্ঠা করানি ওঁহানে সাধনাহান জনা থকর। 


ফুলর নাঙ 


ইংরেজিৎ সে ইট উইথ ফ্লাওয়ার্স বুলিয়া কথা আহান আছে। ওঁহানর অর্থহান 
ফুলগর সাদে হবা হবা কথা TER নাগই। প্রকৃত অর্থহান অইলতাই যেহান মাতানি 
মনার ওঁহান ফুল আগল মাত। অর্থাৎ তোর বক্তব্য অনুযায়ী ফুল খুৎতল দে। পেইল 
ওগই FAAS তোর অন্তরর কথাহানি হারপেইতই। ফুলর ভাবা এহানৌ বিদ্যা আহান। 
অভিজাত মানুর শৌ জিপুতরে RA হিকেইভারা। ভালিয়ার অর্থহান বিশ্বাসঘাতকতা । 
আন্দিয়া তিউলিপ খুত্তল দিলে হারপানি, আশাহীন প্রেম, রাঙা গোলাপগর অর্থহান মি 
তোর প্রেমর কাঙ্গালগ, ইত্যাদি। ডালিয়া নাঙ RA আহেছেতা যেগই এরে ফুল এতা 
সৃষ্টি করেছে ও Dahl র নাডেত্ভ॥ ম্যাগলোলিয়াউ মানুর AES আহেছেতা। ফুলল 
চর্চা করতারা ওতাই নানান জাতর ফুলর বীজ বা wea নুয়া নুয়া ফুল নিকালাছি। 
হাবি গোলাপ প্রকৃতিয়ে সৃষ্টি করেছেতা নাগই। কালচার করিয়া নিকালাছিতাই নিয়াম। 
লুথার বুরবাংক বুলিয়া আগই বিংশ শতাব্দীর পইলাগদে ফুলর বীজর তালিকা আহান 
নিকালাছিল। ওঁহানাৎ তা সঙ্কর করেছে ফুলর তালিকা আহানৌ দেছিল। প্রকৃতির 


gu 


বিরুদ্ধে গেছেগা বুলিয়া চার্চে তার নিন্দা করেছিলা। 

আমার বিষ্প্রিয়া মণিপুরীরাং ফুলর চর্চা AS! ফুলর নাঙ হারপাকুরাউ নেয়ো 
আইতারা। আকখুরুম VAS’ পত্রিকাৎ ফুলর নাঙ আহ্বান করেছিলা। গুঁহানর উত্তরে 
চিঠি দুহান শিচ্চিল আহেছিল। দ্বিয়োহানিয়ৌ আকগ মানুয়ে নাঙ দুহানল ইকরেছিলতা। 
আমার ফুলর নাও এতা রক্ষা করিয়া থনা উচিত। গকুল না বকুল, না গকুলেই ! 
তিনোতা আকতা ফুল, না তিনতা ফুল। পারিজাত কি ফুল? চিনিচাম্পাতে? কিসাদে 
ফুলর নাঙ মধুমালতী? টগর কি জাতর ফুল? সেন্দাৎ শাতর বাংলাৎ সন্ধ্যামণি 
বুলতারা Sora আমি Hoi বুলিয়ার? মাচি ফুল কোনতা? মালতীতে? আমার কবিয়ে 
উরুলেই মাকাকলেই (আগাদে মাকাকলেই গিঠানি) কওয়াকলেই গকুলেইল কবিতা 
ইকরতারা। হাবিগই, চিনিয়া ইকরতারা গুঁহান নিং নাকরুরি। শহরে আছি গুঁতার কথা 
নাগই, গাঙে আছি গুতায়ো নাউ জানি। আকখুরুম ফুল আগর নাঙহান আংকরলু আরো 
জেঠি বনক গুগই নাও আহান, খুলি ওগই নাও আহান বার কইনা VAS আরাক নাঙ 
আহান মাতেছিলি। 

ফুল এতা সভ্যতার অঙ্গ। ফুলর চর্চা করানি এহান আভিজাত্যহান। রবীন্দ্রনাথর 
মালঞ্চ পাকরলে হারপেয়ার ফুল সম্পর্কে গিরক ওগর গভীর চর্চা বার জ্ঞানর কথা। 

আমি ফুল না এরাদিক। সৌন্দর্যচর্চার নিয়াম প্রয়োজন আছে আমারতা, জীবনর 
SU বার মালিন্য দূরেই করানির ক্ষেত্রৎ ফুল আমার সহায় অইতই। 

মালঠেপে মালঠেপে আমার গাঙঘরে খাঁর ফুলর প্রদর্শনী করলে কিমে অইব? 


আমার সাহিত্য 


এহান ইতিহাসহান নাগই। নিংশিং নিংশিং অয়া ইকরুরিতা। উহানে আহান 
দুহান নাঙ যৌনাইলে ঙাককরে দিবাং। ভাককরে নুয়ারলে নিজে পর্ণ করিয়া আকপেই 
।নিকালাদিক। গুহান পাকরিরা আমিয়ো উপকৃত অইবাংতা। আমার সাহিত্য এহানল 
আজিকালিকার কোন বিশেষ দশক আহানাত্ত গই লাগেছিতা নাগই। বিংশ শতাব্দীর 
পয়লাগদেত্ত এহানল উৎসাহ উদ্দীপনা বার সাহিত্য রচনার কাম চলেছেতা। আমি হাবি 
আগেকার সাহিত্যিক তার উত্ভরাধিকারী। গীতিম্বামীর কথা বাদ দিলে হিংগারির 
CARTA সিংহ, প্রতাপগড়র মদনমোহন শর্মা, ভানুগাছর ধীরচন্দ্র চট্টোপাধ্যায়, 
সিনযঙ্গনর আমুসেনা সিংহ বার আরতাউ সাহিত্যিকগ মাহেই আছিলা। উতার পিছেদে 
এাষ্ঠবিহারী সিংহ রোহিণী রাজকুমার, কৃষ্ণধন সিংহ, চাংকাপর গন্ধরাজ সিংহ উতার 
পিছেকার পারেঙে সেনারূপ সিংহ, ইন্্রকুমার সিংহ, মদনমোহন মুখোপাধ্যায়, ফাগিরামর 

সুধন্বা সিংহ, অশ্রিনীকুমার সিংহ বেণীমাধব সিংহ আমার ভাষাল সাহিত্য লেংকরিয়া 
গেছিগা। es যুগে, Beer লেখকে সাহিত্য রচনা করলা। ওঁবাকার মলয়ার প্রথম বার 
দ্বিতীয় সংখ্যাতৌ লেখক মাহেইর AG পেয়ার। তানুর চেষ্টাল, ত্যাগল, পরিশ্রমল, 
প্রতিভাল আমার ভাষা এহান সমৃদ্ধ অছেতা। আমার দুর্ভাগাহান আমি তা এবাকাউ 
প্রকাশ করে নুয়ারেছি। ও লেখক COR মুঙে ছাপানির আশা আহান নেয়ছিল, টেকস্ট- 
বুকর প্রলোভন নেয়ছিল। পরীক্ষা দিয়া চাকুরির মরীচিকা নেয়ছিল। ভাবাহানরে 
বানাপেয়া জনমহান ভাবা এহানল ইকরিয়া গেছিগাতা। আমার সাদে আকদিন আহান 
ইকরেবেলেয়া গুহানল সাহিত্যিক অছিতা নাগই। তানু সাহিত্যরমা আকদিন দ্বিদিন 
দেছিতা নাগই, জনমহান দেছিতা। তানুয়ৌ হারপাছিলা তানুর লগে লগে O ইকরা গুতা 
লুপ্ত অয়া যিতইগা। নিজর ভাষার প্রতি বানা বার মায়াহানল ইকরলাতা। সিলেবাস 
নিকালেয়া পরীক্ষা লনারকা নাগই। 

সাহিত্যচর্চা এহান আকদিন দ্বিদিনর কামহান নাগই। এহানরকা জনমহান হাবি 
দেনা লাগের। জনমহানরকা দুঃখরে বরণ করানি লাগের। যেগ সাহিত্য করিং বুলিয়া 
লেপকরের উগ জীবনহানরে দুঃখর আতে তুলেদের। হান আগেকার লেখকে করেছি। 
এবাকার এতারাং নাদেহিয়ার। খানি মানি সাহিত্য করিয়া অন্য পথেদে গেছিগা তার 
তালিকা আহান করলে দেখতাগাই — এবাকার কালে উঁসাদে মানু য়াম। 

আমার ভাষার সাহিত্য চর্চার উদ্দীপনা আগেদে আছিল Sos সামান্যতম অংশ 
আহানৌ এবাকা নেই। আগেকার ওঁ কবি সাহিত্যকর A er নিংসিং অয়া তানুর 
উত্তরাধিকার শুহান অর্জন করে পারলেহে আমি গৌরবান্বিত অইতাঙাইতা। আগেকার 
তারে উপেক্ষা করিয়া অমুক দশকেত্ত আমি ইকরানি অকরলাং ঁবাকাহে সাহিত্যৎ 
উৎসাহর ঢউ আহিলতা বুলানি গুহান চুম নাইতই। তার গজে আগেকার সাহিত্যিকরাং 
যে Rad পেইলাং Co বিশেষ কোন দশক Sara কবিরাং নেই। 


মাতৃভাষা 


সুনীল গঙ্গোপাধ্যায় প্রথিতযশা কবি বার সাহিত্যিকগ। তা আকদিন টেলিভিশন 
সাক্ষাৎকারে মাত্লতা - কনাকে মাতৃভাষা না টটরতারা EN ওতারাং ডাঙর অইলে 
পাগলামির লক্ষণ দেহাদের বুলিয়া মনস্তাত্বিকে মাততারা। 

সুনীলর সাদে দায়িত্বশীল মানু আগই টিভি সাক্ষাৎকারে লাহুলাদে কথা আহান 
নামাততই। সারলেদে মন্তব্য আহান নাকরতই। তার বক্তব্য এহান আমি গুরুত্ব দিয়া 
খালকরানি হক। 

মানু আগ অতি তলগ অইলৌ তার অহং আহান থার, বানা আহান থার, তার 


৪৫ 


নিজর ত্রিপাদভূমি আহান থার। 

উতাল 27 জিংতা অয়া থারতা।  ত্রিপাদভূমি শঁহানরমা নিজস্বতা বুলতে 
তার মাতৃভাষা এহানৌ আশ্রয় আহান, ব্যক্তিগত বানা আহান। এহানাতত শৌ আগরে 
বঞ্চিত করিয়া আরাক ভাষা আহান হিকেয়া ডাঙর করলে, দিন আহান হারপেইতই তা 
কিততাউ নেই। ভাষা Bara বানা নুংশির অংশীদারগ তা নাগই। ওঁবাকা শৌ Sat 
মনর বারাদেহত Fara, অনিকেত অইতই ওঁবাকা তারাং মানসিক বিপর্যয় আহান 
যেসাদৌ আহিতই। ওহান মৃদু অক, নিয়ামপারা অক পাগলামির রূপ আহান ধারণ 
করতই। CH গুগ বুজনগ অয়া অস্বাভাবিক অইতই। 

আমি হারপাছি বিষ্ণুপ্রিয়া মণিপুরী ভাষাসাহিত্যর ভবিষ্যৎ নেই। CAA অন্য 
সুস্বাদু, কিন্তু আমার মেঠেল Lol তৃপ্তি। অন্য ভাষার সাহিত্য আমি উপভোগ করলেউ 
- আমার নিজস্ব বানা নুংশির ফামহান আমার মাতৃভাযাহান। রবীন্দ্রনাথে মাতেছে 
মাতৃভাষা মাতৃদুগ্ধীর সমান। ও মাতৃদুগ্ধত্ত শৌগরে বঞ্চিত করলে তার মানসিক 
AQAA হবা অয়া Cal নেই। তা টটরার ভাষা Sam নিজরহান নাগই, এহানাৎ্ত 
জিঙে আত্মঅবমাননা নেই। শৌ আগরে আত্ম-অবমাননাৎ ডাঙর অনা দেনা এহান তার 
মানসিক বিকাশরকা বুলিয়া ক্ষতিকর। তিলইতইগা উতারাংত পদে পদে হারপেইতই তা 
তঙালগ, ময়ুরপুচ্ছ পিদেছে কওয়াগ। নিজরতার লগেউ তিলো নুয়ারল, পররতারাঙো 
পরগ অয়া থাইল। 

আমার SERA উপেক্ষা করিয়া আরাক উপভাষা আহান, আঞ্চলিক ভাষা 
আহান হিকিয়া কিহান কানা! উপভাষার ত্রুটি এতা সহ হিকলাক পুরি মান্যভাষা 
ওুহানর উচ্চারণ বার জিনিয়াস ওহান হিকানি নুয়ারিয়া থাইতই। খোকা বুলে নুয়ারিয়া 
‘Fer বুলতই। যেতাই নিজর ভাষাল টটরতারা তাই আরাক ভাষা আহানর মান্য রূপ 
ওহানাতৌ সহজ দক্ষতা আহান অর্জন করেছি উহানর প্রমাণগ মাহেই দেনা য়াকরের। 
আমি আমার মাতৃভাষারে তলকরিয়া ডাঙর অনা সম্ভব নাগই। Sart হারপানির দিন 
আহেছে। 


অয়নায় মাতেরতা — AER ঠার। 
দেনাহান আর মোর শোভাহান নার ॥ 
চেরওয়ে মাতের তারে — “যে ঠারউ মাত। 
লয়ইতেগাতে হউ পাহিয়ার জাত" ॥ 
আমার ঠারহান বাদ দিয়া আরাক ঠার আহান টটরেয়া উন্নতির ক্ষেত্রৎ কুংগই কি 
= সুবিধাহান পাছিতা আরতারাংত? আত্মসম্মান বিসর্জন দিয়া কিহান কানা 
? 

আকেইদিন 


আকেই দিন মন এহান নুঙেই না লাগের। কুরাংকার কাদানির হক আগ ঠহগৎ 
নিজিয়া পড়ের। দিন ওঁহান সংসার এহানর কোণ আগদে খেয়য়া লাহ্ছলে পড়িয়া 
থায়ার পারা। আকপেয়ো চেলো নুয়ারিয়া আকখুলাগ অয়া থায়ার। La নীলুয়া হাক 
STR, ভায়া আছি মেঘর টুমা, পথেদে আটতারা মানু, শাতছে ফুল গুগ, ঘরগর বার 
পজা এতা আকতাউ আমারতা নাগই, আমি আকতারতাউ নাগই বুলিল ভাব আহান 
আহের। করিল কাম নেয়র, দিল য়ারি আহান নেয়র, হুনিল কথা আহান নেয়র। কিতা 
করৌরিতা, কিতা করলুতা ইচুদিন, কিয়া করৌরিতা বুলিয়া নিংকরিয়ার। অস্তরগৎ 
বৈরাগ্যর টৌনাটিং আগর রৌহান হুনিয়ার। হারনাপাছি লেরিকহান পারা জনম এহানর 
অর্থহান কিহান উপো নুয়ারিয়ার। 

এসাদে অর দিন গুহান আমার দুঃখর দিনহান। তিলো পারিয়ার দিন গুঁহান 
আমার হারৌর দিনহান। হারৌ অনারকা সংসারর লগে, পৃথিবী এহানর লগে, প্রকৃতির 
লগে তিলনির সাধনা করিয়ারতা। গু সাধনা ওঁহান নুয়ারিয়া হিনপেয়া, ঠুকরিয়া, 
TA, আকখুলা আকথুলি থায়ারতা আমি। এহানেই আমার নিয়তিহান পাউরি, কিয়া 
বুললেতে আমি তিলনির ভাষা Cam নাজানি। মি কিহান মাৎলু, তি কিহান 
হারপেইলে। তি মাতরতাই আহান মি হানি মনাউরিতাই আরাক আহান। দুগর কথা 
তিল নেই, দুগর য়ারি আকতা নাগই। 

জনম এহান মোর কাদাৎ বয়া আছে মানু গুগ মোর কাদারগ নাগই, দূরেইরগ। 
তারাং চেপনি মনেইলে সেচিয়া যারগা। মি তারে দিয়ৌরি খুৎতল Sar নালছে 
বুলিয়া হারপেয়া একাকিত্বল অসহায় অয়া আছু। 

হে ইতাউ, হে মারুপগ মোর তোরাং মোর দুঃখ এহান বাটিয়া দেনা মনাউরি। 
তোর দুঃখ ওহান মিয়ৌ খানি পানা মনাউরি। কইতে পারেছুতা! আমি আগর ভাষা 
আগই হারনাপেয়ার। 

সংসারল, ঘরগিরঞ্জিল, কুমেইল, উত্তেজনাল আমারে আমি পাহুরানি মনেয়ার। 
কইতে পাহুরে পারলাংতা! অত্তিত্বর দুঃখ হান আমারে না এরাদের। 

হে বিয়ানহান, হে মাদানহান, বৌহান, রইদহান, ছেয়াগ আকথ্রুম এরে বিরহী 
Rama কলকরো। আমি মানু এতা নিয়াম হিনপেইলাং, ঠুয়ইলাং। 

বরণ আহানে আয়া নিংসিং করে দের। তিঙা বৌহান পহুরির পারগদে বাহিয়া 
যিতেগা, হাওন পূর্ণিমার জোনাকহান মেঘে গুরের বাকা, বেলিটিকর রইদহান পংথা 
জারর গজে পড়লে আমি হারপেয়ার আমি আকখুলা। 

লয়ইতেগা 


Rea মণিপুরী ছাত্র কতগ পত্রিকা আহান নিকালতাইতা। আকদিন CT দুগ 
মোরাং আয়া পত্রিকারকা বাণী আহান দাবী করলা। তানুরে বুঝেইলু, মি বাণী কিতা দেনার 
উপযুক্তগ নাগই। বাণীতে ডাঙরিয়া মানুয়ে দিতারাতা, আমার সাদেতাই নাগই। 
বুঝেইতে বুঝহান না লইলা, Hen কিহান মনেয়া দিয়া বেললু। Cale মাতেছিলুতা 
আরতারাং আমি সম্মানিত অইতাঙাইতা আমার বৌদ্ধিক দানল। তানুর পরামর্শদাতা 
পণ্ডিত আগই মোর কথা এহান লাল বুলিয়া মাতছেতা _ আমিতে বৌদ্ধ থাং ? SSI 
বুলিয়া বৌদ্ধিক শব্দ গুগরে বৈদিক হংকরে দিল। মোর বাক্যহান তার আতহানাৎ 
অলইলতা ‘আমার বৈদিক দান উতাল।' অর্থহান কিহান অইল গুহান নাগই, তার 
তৃপ্তিহান মোর ভুল বাক্য আহান তা শুদ্ধ করে দিল। 

ও গিরক e ‘বৌদ্ধিক’ শব্দ এগ হার নাপাছেতা তার গণ্ডী ওগৎ আবদ্ধ 
থায়া। নাইলে দেখলইছ, Yaw হঙছে বৌদ্ধিক শব্দ এগ এবাকা বহু প্রচলিত শব্দগ। 

সমাজ আহানর, জাত আহানর সম্মান তানুর বৌদ্ধিক অবদানল। পদফাম কাল 
করিয়া নাগই, ভণ্ডামিল নাগই। 

বিষ্ণুপ্রিয়া মণিপুরী সমাজ যেসাদে আরতার বৌদ্ধিক অবদানল উপকৃত ae, 
ওসাদে আমি কণা আগ বৌদ্ধিক অবদান থইলে, পৃথিবী এহান কণা আগ গজেদে 
কাইতইগা। ওহানে আমার চিন্তা উন্নত অইতই মাহেই চিন্তার ফসল গুঁতাউ উন্নত অয়া 
মানুর দৃষ্টি আকর্ষণ করতই। ওঁতাল আমি মানুরাং নাপাল করে পারতাগাই। 
ভাষাহান, আমার দুঃখর ভাষাহান। এহানরকা দুঃখ বরণ করে পারলে আমার সম্মান। 
এহানল চর্চা করানিয়ো আমার কর্তব্যরমা পড়ের। আমার ছাত্র ছাত্রী, শিক্ষক অধ্যাপক, 
নানান পেশাৎ নিযুক্ত UR, বিদেশ থকছি গিরিগিথানীরাং অনুরোধহান আপপানে 
আরতারাংত সম্মান পানারকা কাঙ্গাল AR নিজর ভাষাসাহিত্যরে বরা করিক। আমার 
ভাষারে দিতাঙাই দান গুতা লেইরাপি বিষ্ণুপ্রিয়া মণিপুরী গিখানকে কৃতজ্ঞতাল গ্রহণ 
করিয়া ঠইগ যৌয়য়া বর দিতই। ডাঙরিয়া ভাষা আহানর কাদাৎ GIN নাও করিয়ার 
বুলতেগা করুণা বার অবহেলাহে পেইতাঙায়। আমি লাক্ষা করিয়াও নিজর পরিচয়হান 
a বেলা নুয়ারতাঙাই। আমার পরিচয় আমি পাহুরানি মনেইলৌ আরতাই পাহ্রানি 
নাদতাই। ওহানে আমার ভাষা এহানরকা খালকরিয়া, জগতরে বৌদ্ধিক দান দিক 
আমার ভাষালৌ। পারিল মাহেই। এতারে আবেগের কথা বুলিয়া হেলা না করিক। 
আবেগ নেই মানু গুগৌ মানুগথাং ! ওগ হিলগ, লুয়াগ। গুগই জগতর কিত্তাউ 
উপকার করানি নুয়ারের। তারেল বিশ্ব সংসার কিৎতাউ প্রয়োজন নেই। বার তার 
কানে GA বেয়াও কানা নেই। 


৪৮ 


ব্রজেন্দ্কুমার সিংহ কবিগ বুলিয়া পরিচিত 
কম নাগই। তার গদ্য রচনা নানান বারাদে 


ছিতারাছে। ভাষাতত্ত্ব, সাহিত্য সমালোচনা 
বার বিতর্ক, সামাজিক বার অন্যান্য প্রবন্ধ, 
য়ারি, ছন্দতত্ব হাবি বারাদে তার পথ। 
ফিচারধর্মী রচনাল বর্তমান লেরিক এহানাৎ 
শুরু বিষয়র গজে লঘু বার সুখপাঠ্য রচনা 
পেইতাডাই। এসাদে ইকরা আমার সাহিত্যৎ 
নুয়া সংযোজন আহান। 


জ্যোতির্ময় সিংহ 


